hotchpotch/miracl-hf-unified huggingface dataset:
สโมสรวอลเลย์บอลชายปักกิ่ง
สโมสรวอลเลย์บอลชายปักกิ่ง () เป็นทีมวอลเลย์บอลชาย ซึ่งตั้งอยู่ ณ ปักกิ่ง ทีมนี้เข้าแข่งขันในวอลเลย์บอลไชนีสลีก A
สโมสรวอลเลย์บอลชายปักกิ่ง ก่อตั้งขึ้นในปี ค.ศ. 1956 สโมสรมีส่วนร่วมในการแข่งขันวอลเลย์บอลไชนีสลีกของประเทศจีน ตั้งแต่ปี ค.ศ. 1996 หลังจากได้แชมป์ลีก B ในปี ค.ศ. 2011 สโมสรได้รับการเลื่อนขึ้นไปเล่นลีก A อีกครั้ง ในรอบชิงชนะเลิศฤดูกาล 2011-12 สโมสรปักกิ่งพ่ายให้กับสโมสรวอลเลย์บอลเหลียวหนิง
ในฤดูกาล 2012-13 ได้มีการจ้างผู้เล่นต่างชาติเป็นครั้งแรกโดยได้เซ็นสัญญากับสตีฟ บรินก์แมน เฟร็ด วินเทอร์ และซัลบาโด อีดัลโก ในรอบชิงชนะเลิศสโมสรปักกิ่งสามารถคว้าแชมป์ได้เป็นครั้งแรกในประวัติศาสตร์ ในฤดูกาลถัดไป วินเทอร์ ยังเล่นให้กับสโมสร และได้เซ็นสัญญาเพิ่มอีก 1 คน คือเวาต์ วูอีมันส์ และสามารถคว้าแชมป์เป็นสมัยที่ 2 โดยชนะสโมสรวอลเลย์บอลเซี่ยงไฮ้ในรอบชิงชนะเลิศ
กระแสน้ำศูนย์สูตรเหนือ
กระแสน้ำศูนย์สูตรเหนือ () เป็นกระแสน้ำสำคัญบริเวณเส้นศูนย์สูตรในมหาสมุทรแปซิฟิกและมหาสมุทรแอตแลนติกซึ่งไหลจากตะวันออกไปยังตะวันตกระหว่างประมาณ10 เหนือ กับ 20 เหนือ ในแปซิฟิกและแอตแลนติกกระแสน้ำมีทิศทางการไหลตามเข็มครึ่งล่างของนาฬิกา แต่ในมหาสมุทรอินเดียมีทิศทางการไหลทวนเข็มครึ่งบนของนาฬิกา
โรคเหน็บชา
โรคเหน็บชา () หมายถึงกลุ่มอาการที่เกิดจากการขาดวิตามินบี1 (ไทอามีน) จากอาหารเป็นหลัก โรคเหน็บชาปกติแบ่งเป็นสามอย่างสัมพันธ์กับระบบร่างกายที่เกี่ยวข้องเป็นหลัก (ระบบประสาทนอกส่วนกลางหรือระบบหัวใจหลอดเลือด) หรืออายุของบุคคล (ทารก) โรคเหน็บชาเป็นภาวะที่เกี่ยวข้องกับการขาดไทอามีนชนิดหนึ่งจากหลายชนิดที่อาจเกิดร่วมกัน ได้แก่ โรคสมองเวร์นิคา (กระทบระบบประสาทส่วนกลางเป็นหลัก) กลุ่มอาการคอร์ซาคอฟฟ์ (ภาวะเสียความจำโดยมีอาการแสดงทางจิตเวชอื่น) และกลุ่มอาการเวร์นิคา-คอร์ซาคอฟฟ์ (มีทั้งอาการทางประสาทและจิตเวช)
ในอดีต พบโรคเหน็บชาทั่วไปในภูมิภาคที่รับประทานข้าวขาวขัดสีเป็นหลัก ข้าวชนิดนี้มีการนำเปลือก (husk) ออกเพื่อยืดอายุการเก็บรักษา แต่ยังมีผลข้างเคียงที่ไม่ได้ตั้งใจคือ เอาแหล่งไทอามีนหลักไปด้วย
ชา (แก้ความกำกวม)
ชา อาจหมายถึง
การเลือกตั้งผู้สมัครรอบแรก
การเลือกตั้งผู้สมัครรอบแรก () เป็นการเลือกตั้งซึ่งจำกัดวงผู้สมัครก่อนการเลือกตั้งชิงตำแหน่ง การเลือกตั้งผู้สมัครรอบแรกเป็นวิธีหนึ่งที่พรรคการเมืองหรือพันธมิตรทางการเมืองเสนอชื่อผู้สมัครสำหรับการเลือกตั้งทั่วไปหรือการเลือกตั้งซ่อมในภายหน้า
การเลือกตั้งผู้สมัครรอบแรกมีทั่วไปในสหรัฐ ซึ่งจุดกำเนิดของการเลือกตั้งนี้ย้อนไปถึงขบวนการก้าวหน้า (progressive) เพื่อยึดอำนาจการเสนอชื่อผู้สมัครจากหัวหน้าพรรคมาให้ประชาชน
วิธีการเลือกผู้สมัครอื่น เช่น การประชุมลับของพรรคการเมือง การประชุมใหญ่ของพรรคการเมือง (convention) และการประชุมเสนอชื่อ ในอดีต พรรคการเมืองแคนาดาเลือกผู้สมัครผ่านการประชุมใหญ่ของพรรคการเมืองเพื่อเสนอชื่อที่จัดโดยสมาคมเขตเลือกตั้ง (riding association) หัวหน้าพรรคการเมืองแคนาดาได้รับเลือกตั้งในการประชุมใหญ่ผู้นำ แม้บางพรรคเลิกการปฏิบัตินี้โดยหันไปใช้ระบบหนึ่งสมาชิก หนึ่งคะแนนเสียงแทน
สีผสมอาหาร
สีผสมอาหาร (อังกฤษ: Food coloring) เป็นสีย้อม สารสีหรือสารใด ๆ ที่ให้สีเมื่อเพิ่มในอาหารหรือเครื่องดื่ม มีหลายรูปแบบทั้งของเหลว ผง เจลและสีป้าย สีผสมอาหารใช้ทั้งในการผลิตอาหารเชิงพาณิชย์และในการประกอบอาหารในบ้าน เนื่องจากความปลอดภัยและหาได้ทั่วไป สีผสมอาหารยังใช้ประโยชน์นอกเหนือจากอาหารได้หลายอย่าง รวมถึงเครื่องสำอาง ยา โครงการงานทำมือและอุปกรณ์การแพทย์
สีผสมอาหารแบ่งเป็น 2 ประเภท
 1.1 สีอินทรีย์สังเคราะห์ (certified color หรือ synthetic colorant) แบ่งออกเป็น 2 กลุ่ม คือ
2. สีจากธรรมชาติ แบ่งเป็น 2 ชนิด คือ
พระสรรเพลงสรวง (บัว กมลวาทิน)
พระสรรเพลงสรวง (บัว กมลวาทิน) เกิดที่ตำบลผักไห่ แขวงเมืองกรุงเก่า จังหวัดพระนครศรีอยุธยา เมื่อเดือนธันวาคม พ.ศ. 2430 เป็นบุตรของนายจัน และนางพัน บัวเข้ามาเรียนในกรุงเทพฯ จนสอบได้ชั้นสี่ประโยคที่วัดชนะสงครามเมื่ออายุได้ 16 ปี แล้วจึงถวายตัวเป็นมหาดเล็กในพระบาทสมเด็จพระมงกุฏเกล้าเจ้าอยู่หัว รัชกาลที่ 6 เมื่อครั้งยังทรงดำรงพระยศเป็นสมเด็จพระบรมโอรสาธิราชฯ เมื่อทรงขึ้นครองราชย์แล้ว โปรดเกล้า ฯ พระราชทานบรรดาศักดิ์ให้มหาดเล็กบัวเป็นขุนสรรเพลงสรวงเมื่อ 25 กรกฎาคม พ.ศ. 2457 และได้เลื่อนขึ้นเป็นพระสรรเพลงสรวงเมื่อ พ.ศ. 2467 และได้รับราชการต่อมาจนถึงแก่กรรมในสมัยรัชกาลที่ 7
พระสรรเพลงสรวงเรียนดนตรีตั้งแต่เด็กจนสามารถร่วมวงกับผู้ใหญ่ได้ เมื่อมาเรียนต่อที่กรุงเทพฯ ได้เรียนด้านดนตรีต่อจากพระยาประสานดุริยศัพท์ มีความสามารถในการเป่าปี่และสีซออู้ ได้ร่วมงานอัดแผ่นเสียงกับพระยาประสานดุริยศัพท์และเดี่ยวปี่เพลงลาวแพน ไว้กับบริษัทแผ่นเสียง His Master Voice และได้ควบคุมวงดนตรีของพระสุจริตสุดา พระสนมเอกในรัชกาลที่ 6 ส่วนในรัชกาลที่ 7 ท่านยังเป็นคนปี่ของวงปี่พาทย์หลวง ต่อมาป่วยด้วยโรคริดสีดวงทวารแล้วมีโรคบาดทะยักแทรก ถึงแก่กรรมเมื่อ 1 ตุลาคม พ.ศ. 2469 รวมอายุได้ 39 ปี
พระสรรเพลงสรวง สมรสครั้งแรกกับ นางสาวทับทิม เมื่อ พ.ศ. 2449 มีบุตร ๔ คน ชาย ๒ คน ชื่อ กมล และกุมุท หญิง ๒ คน ชื่อ พัน และ บุศรา หย่าขาดจากคุณทับทิม เมื่อ พ.ศ. 2464 มาแต่งงานกับ หม่อมหลวงชลินทร์ ทินกร มีบุตรชาย ๓ คน ชื่อ บรรเลง ดำรงค์ และสมพงษ์ ตามลำดับ พระสรรเพลงสรวง ได้รับพระราชทานนามสกุล "กมลวาทิน" เพราะมีชื่อเดิมว่า "บัว" ตามประกาศ ลงวันที่ 18 กันยายน พ.ศ. 2456
ชแลชิน
ชแลชิน () เป็นเมืองทางตอนกลางของประเทศโปแลนด์ อยู่ในเขตจังหวัดวีแยลกอปอลสกา มีเนื้อที่ 7.18 ตารางกิโลเมตร ในปี ค.ศ. 2006 มีประชากร 3,102 คน การแบ่งแยกโปแลนด์ครั้งที่ 2 เมืองได้ถูกรวมเข้ากับราชอาณาจักรปรัสเซีย ในช่วง ค.ศ. 1793
สนามกีฬาโอลิมปิก (การากัส)
สนามกีฬาโอลิมปิก () เป็นสนามฟุตบอลตั้งอยู่ที่การากัส ประเทศเวเนซุเอลา
ในปี ค.ศ. 1983 สนามกีฬาแห่งนี้เป็นสนามกีฬาหลักของแพนอเมริกันเกมส์ 1983
อุสต์ชือกีดอลแน
อุสต์ชือกีดอลแน (; ) เป็นเมืองทางตะวันออกเฉียงใต้ของประเทศโปแลนด์ อยู่ในเขตจังหวัดปอตการ์ปาแช มีพรมแดนใกล้กับประเทศยูเครน ก่อตั้งขึ้นในศตวรรษที่ 16 มีเนื้อที่ 16.79 ตารางกิโลเมตร และในปี ค.ศ. 2006 มีประชากร 9,478 คน
หมอข้ามศตวรรษ
หมอข้ามศตวรรษ () ซีรีส์เกาหลีอิงประวัติศาสตร์แนวการแพทย์ดัดแปลงจาก การ์ตูนญี่ปุ่น ชื่อเดียวกันออกอากาศทางสถานีโทรทัศน์ เอ็มบีซี นำแสดงโดย ซงซึงฮยอน และ ปาร์คมินยัง
ในประเทศเกาหลีออกอากาศตอนแรกเมื่อวันที่ 26 พฤษภาคม 2555 และออกอากาศตอนสุดท้ายเมื่อวันที่ 12 สิงหาคม 2555 ส่วนในประเทศไทยออกอากาศตอนแรกเมื่อวันที่ 1 กุมภาพันธ์ 2559 และออกอากาศตอนสุดท้ายเมื่อวันที่ 25 กุมภาพันธ์ 2559 ทางช่อง 3 แฟมิลี
เรื่องราวของ จินฮยอก (ซงซึงฮยอน) ศัลยแพทย์หนุ่มฝีมือดีซึ่งเกิดย้อนอดีตไปในสมัย พระเจ้าชอลจง แห่ง ราชวงศ์โชซ็อน ซึ่งเขาได้ใช้วิชาการแพทย์ที่เขามีรักษาผู้คนทำให้เขาได้พบกับ ลีฮาอึง (ลีบอมซู) ซึ่งต่อมาคือฮึงซ็อนแทวอนกุนพระบิดาของ พระเจ้าโกจง รวมถึง ฮงยองแร (ปาร์คมินยัง) บุตรสาวของใต้เท้าฮงผู้มีหน้าตาเหมือนกับ ยุนมีนา คู่หมั้นของเขาสุดท้ายหมอจินจะสามารถกลับมายังโลกปัจจุบันได้หรือไม่
ห้องปฏิบัติการ
ห้องปฏิบัติการ () เรียกสั้น ๆ ว่า ห้องแล็บ () คือสถานที่ซึ่งอยู่ในสภาวะที่ถูกควบคุม และเป็นที่สำหรับการวิจัย การทดลอง และการวัดทางวิทยาศาสตร์หรือทางเทคนิค
ห้องปฏิบัติการซึ่งใช้สำหรับการวิจัยทางวิทยาศาสตร์มีหลายแบบ ด้วยความที่แต่ละภาควิชาของวิทยาศาสตร์และวิศวกรรมศาสตร์มีความต้องการเฉพาะที่ต่างกัน ห้องปฏิบัติการทางฟิสิกส์อาจมีเครื่องเร่งอนุภาคหรือห้องสุญญากาศ ส่วนห้องปฏิบัติการทางวิศวกรรมโลหการอาจมีเครื่องมือในการหล่อหรือการกลั่น (refine) เหล็กเพื่อทดสอบความแข็งแรงของเหล็ก นักเคมีหรือนักชีววิทยาอาจใช้ห้องปฏิบัติการแบบเปียก (wet laboratory) ส่วนห้องปฏิบัติการของนักจิตวิทยาอาจเป็นห้องซึ่งมีกระจกด้านเดียวติดอยู่รวมไปถึงมีกล้องซ่อนไว้เพื่อเฝ้าดูพฤติกรรม บางห้องปฏิบัติการ เช่น ห้องที่นักวิทยาศาสตร์คอมพิวเตอร์ใช้ อาจมีคอมพิวเตอร์ (บางครั้งอาจเป็นซูเปอร์คอมพิวเตอร์) เพื่อใช้สำหรับบหรือข้อมูลซึ่งมาจากที่อื่น นักวิทยาศาสตร์ในภาควิชาอื่นอาจใช้ห้องปฏิบัติการแบบอื่น วิศวกรใช้ห้องปฏิบัติการในการออกแบบ สร้าง หรือทดสอบเครืองมือทางเทคโนโลยีต่างๆ
ห้องปฏิบัตรการทางวิยาศาสตร์นั้นพบได้ในโรงเรียน มหาวิทยาลัย อุตสาหกรรม สถานที่ทางราชการหรือทหาร รวมไปถึงเรือและยานอวกาศ
การปรากฏครั้งแรกๆของ "ห้องปฏิบัติการ" ซึ่งถูกบันทึกในภาษาอังกฤษนั้นเกี่ยวข้องกับการเล่นแร่แปรธาตุ และการเตรียมยา
เทคนิคในห้องปฏิบัติการคือขั้นตอนทั้งหมดซึ่งถูกใช้ในวิทยาศาสตร์ธรรมชาติ เช่น เคมี ชีววิทยา ฟิสิกส์ เพื่อทำการทดลอง โดยเทคนิคทั้งหมดนั้นทำตามระเบียบวิธีทางวิทยาศาสตร์ โดยมีบางส่วนซึ่งใช้เครืองมือที่มีความซับซ้อนตั้งแต่ ไปจนถึงเครื่องมือไฟฟ้า
เครื่องมือในห้องปฏิบัติการหมายถึงอุปกรณ์และเครื่องมือต่างๆที่นักวิทยาศาสตร์ใช้ขณะทำงานในห้องปฏิบัติการ
เครื่องมือแบบดั้งเดิมได้แก่อุปกรณ์เช่น ตะเกียงบุนเซน และกล้องจุลทรรศน์ รวมไปถึงเครื่องมือเฉพาะ เช่น  และ แคลอรีมิเตอร์
ห้องปฏิบัติการเคมี
ห้องปฏิบัติการอณูชีววิทยาและชีววิทยา
โดยปกติเครื่องมือในห้องปฏิบัติการจะถูกใช้สำหรับทำการทดลอง ไม่ก็ทำการวัดเพื่อเก็บข้อมูล เครื่องมือที่ใหญ่และละเอียดกว่าถูกเรียกว่า ทั้งเครื่องมือในห้องปฏิบัติการและเครื่องมือวิทยาศาสตร์นั้นถูกออกแบบและเผยแพร่ผ่านหลักการมากขึ้น
สภาพภายในห้องปฏิบัติการบางแห่งนั้นไม่ได้อันตรายไปกว่าห้องอื่นๆ ทว่าในห้องแล็บบางที่นั้นอาจมีอันตรายอยู่ โดยอันตรายในห้องปฏิบัติการนั้นมีหลายแบบข้นอยู่กับสิ่งที่ถูกศึกษาในห้องแล็บ เหล่านั้นอาจรวมไปถึงพิษ    หรือวัสดุการสลายให้กัมมันตรังสี   อุณหภูมิสูงหรือต่ำมาก เลเซอร์ สนามแม่เหล็กแรงสูง หรือ  ในห้องปฏิบัติการซึ่งอาจมีอันตราย การระมัดระวังเป็นสิ่งสำคัญ กฎในห้องปฏิบัติการนั้นถูกกำหนดขึ้นเพื่อลดความเสี่ยง และอุปกรณ์ป้องกันส่วนบุคคลถูกใช้เพื่อปกป้องผู้ใช้ห้องปฏิบัติการจากการบาดเจ็บหรือเพื่อช่วยขณะเกิดเหตุการณ์ฉุกเฉิน
สำนักงานบริหารงานความปลอดภัยและอาชีวอนามัย(OSHA) ในสหรัฐอเมริกาซึ่งเห็นถึงลักษณะพิเศษของการทำงานในห้องปฏิบัติการ ได้สร้างมาตรฐานสำหรับความเสี่ยงต่อสารเคมีอันตรายในห้องปฏิบัติการ โดยปกติแล้วมาตรฐานนี้ถูกเรีกยวา "มาตราฐานห้องปฏิบัติการ" ภายใต้มาตราฐานนี้ ห้องปฏิบัติการต้องสร้าง แผนสุขอนามัยสารเคมี (CHP) ซึ่งจัดการกับอันตรายเฉพาะจุดและวิธีควบคุมอันตรายเหล่านั้น
สนามกีฬาโอลิมปิกปัสกวล เกร์เรโร
สนามกีฬาโอลิมปิกปัสกวล เกร์เรโร () เป็นสนามกีฬาตั้งอยู่ที่เมืองกาลี ประเทศโคลอมเบีย
ในปี ค.ศ. 2013 สนามกีฬาแห่งนี้เป็นสนามกีฬาหลักของเวิลด์เกมส์ 2013
สนามกีฬาอีรัม บีตอร์น
สนามกีฬาอีรัม บีตอร์น () เป็นสนามเบสบอลตั้งอยู่ที่ซานฮวน เปอร์โตริโก
ในปี ค.ศ. 1979 สนามกีฬาแห่งนี้เป็นสนามกีฬาหลักของแพนอเมริกันเกมส์ 1979
แพนอเมริกันเกมส์ 2019
กีฬาแพนอเมริกันเกมส์ 2019 () การแข่งขันนี้จัดขึ้นที่ลิมา ประเทศเปรู ระหว่างวันที่ 26 กรกฎาคม – 11 สิงหาคม ค.ศ. 2019
สนามกีฬาแห่งชาติเปรู
สนามกีฬาแห่งชาติเปรู () หรือ สนามกีฬาแห่งชาติลิมา () เป็นสนามฟุตบอลตั้งอยู่ที่กรุงลิมา ประเทศเปรู
ในปี ค.ศ. 2019 สนามกีฬาแห่งนี้เป็นสนามกีฬาหลักของแพนอเมริกันเกมส์ 2019
เส้นเมริเดียนที่ 3 องศาตะวันออก
เส้นเมริเดียนที่ 3 องศาตะวันออกของกรีนิช คือ เส้น ลองจิจูด ที่ลากจาก ขั้วโลกเหนือ ผ่าน มหาสมุทรอาร์กติก,  มหาสมุทรแอตแลนติก, ทวีปยุโรป, ทวีปแอฟริกา,  มหาสมุทรใต้, และ ทวีปแอนตาร์กติกา เข้าสู่ ขั้วโลกใต้
เส้นเมริเดียนที่ 3 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 177 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 3 องศาตะวันออกลากผ่านพื้นที่ดังนี้:
เส้นเมริเดียนที่ 2 องศาตะวันออก
เส้นเมริเดียนที่ 2 องศาตะวันออกของกรีนิช คือ เส้นลองจิจูด ที่ลากจาก ขั้วโลกเหนือ ผ่าน มหาสมุทรอาร์กติก,  มหาสมุทรแอตแลนติก, ทวีปยุโรป, ทวีปแอฟริกา,  มหาสมุทรใต้, และ ทวีปแอนตาร์กติกา เข้าสู่ขั้วโลกใต้
เส้นเมริเดียนที่ 2 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 178 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 2 องศาตะวันออกลากผ่านพื้นที่ดังนี้:
การระบาดของไวรัสซิกา
ต้นปี 2559 กำลังมีการระบาดครั้งกว้างขวางที่สุดของไวรัสซิกาในประวัติศาสตร์ในทวีปอเมริกา การระบาดเริ่มในเดือนเมษายน 2558 ในประเทศบราซิล แล้วลามไปประเทศอื่นในอเมริกาใต้ อเมริกากลาง และแคริบเบียน
ในเดือนมกราคม 2559 องค์การอนามัยโลก (WHO) กล่าวว่า ไวรัสน่าจะลามไปทั่วทวีปอเมริกาส่วนใหญ่เมื่อสิ้นปี ต่อมา ในเดือนกุมภาพันธ์ 2559 องค์การอนามัยโลกแถลงว่า การระบาดของไวรัสเป็นภาวะฉุกเฉินทางสาธารณสุขที่เป็นปัญหาระหว่างประเทศ (public health emergency of international concern) ส่วนใหญ่ไวรัสแพร่โดยยุง "Aedes aegypti" (ยุงลายบ้าน) ที่พบทั่วไปตลอดเขตร้อนและทวีปอเมริกากึ่งเขตร้อน แต่ยังแพร่โดย "Aedes albopictus" (ยุงลายสวน) ที่ปัจจุบันมีอาศัยอยู่ถึงพื้นที่เกรตเลกส์ของสหรัฐ
การติดเชื้อไวรัสซิกาส่วนใหญ่ไม่มีอาการ ทำให้ประมาณจำนวนการติดเชื้อไวรัสซิกาได้ยาก ผู้ป่วยประมาณหนึ่งในห้าจะมีการเจ็บป่วยเล็กน้อยเรียก ไข้ซิกา ซึ่งทำให้เกิดอาการอย่างไข้และผื่น ทว่า การติดเชื้อไวรัสซิกาในหญิงตั้งครรภ์มีความเชื่อมโยงที่สงสัยกับภาวะหัวเล็กเกินในทารกแรกเกิดจากการส่งผ่านมารดาสู่เด็ก และในผู้ป่วยน้อยราย ทำให้เกิดกลุ่มอาการกิลแลง-บาร์เร หลายประเทศออกคำเตือนท่องเที่ยว
แบนจิน
แบนจิน (; ; ) เป็นเมืองทางตอนใต้ของประเทศโปแลนด์ ห่างจากเมืองคาโตวีตเซ 10 กิโลเมตร อยู่ในเขตจังหวัดชล็อนสก์ มีเนื้อที่ 37.2 ตารางกิโลเมตร ในปี ค.ศ. 2010 ประชากร 58,584 คน
แบบจำลองคือเบลอร์-รอสส์
แบบจำลองคือเบลอร์-รอสส์ () เป็นชุดขั้นทางอารมณ์ที่ผู้เผชิญการเสียชีวิตของบุคคลสนิทประสบ แบ่งเป็นห้าขั้น คือ ปฏิเสธ โกรธ ต่อรอง ซึมเศร้าและยอมรับ
จิตแพทย์ชาวสวิส เอลิซาเบธ คือเบลอร์-รอสส์ (Elisabeth Kübler-Ross) เริ่มแบบจำลองนี้ในหนังสือ "ว่าด้วยความตายและการตาย" ("On Death and Dying") ของเธอในปี 2512 ซึ่งได้รับบันดาลใจจากงานของเธอกับผู้ป่วยระยะสุดท้าย โดยมีแรงจูงใจจากการขาดหลักสูตรในโรงเรียนแพทย์เรื่องความตายและการตาย คือเบลอร์-รอสส์จึงพิจารณาความตายและผู้ที่เผชิญความตายที่โรงเรียนแพทย์มหาวิทยาลัยชิคาโก โครงการของคือเบลอร์-รอสส์พัฒนาเป็นชุดสัมมนาซึ่งร่วมกับการสัมภาษณ์ผู้ป่วยและการวิจัยก่อน ๆ กลายเป็นรากฐานของหนังสือเธอ นับแต่การจัดพิมพ์ "ว่าด้วยความตายและการตาย" แบบจำลองคือเบลอร์-รอสส์ได้กลายเป็นที่ยอมรับของสาธารณชน
คือเบลอร์-รอสส์บันทึกในภายหลังว่าขั้นต่าง ๆ นั้นไม่ใช่ความก้าวหน้าเป็นเส้นตรงและพยากรณ์ได้ และเธอเสียใจที่เขียนแบบจำลองนี้โดยทำให้เข้าใจผิด ทว่า มีห้าประสบการณ์ร่วมที่เกิดกับผู้สูญเสียที่เกิดในลำดับใดก็ได้ ถ้ามี
ในหนังสือของจอร์จ โบนันโน (George Bonanno) "อีกข้างหนึ่งของความเศร้า: สิ่งที่วิทยาศาสตร์การพรากใหม่บอกเราเกี่ยวกับชีวิตหลังการสูญเสีย" ("The Other Side of Sadness: What the New Science of Bereavement Tells Us About Life After a Loss") เขาสรุปการวิจัยการทบทวนระดับเดียวกันที่อิงหลายพันเรื่องเป็นเวลากว่าสองทศวรรษและสรุปว่า การหายเองตามธรรมชาติเป็นองค์ประกอบสำคัญของความโศกเศร้า ตรรกะคือ หากไม่มีความโศกเศร้า ก็ไม่มีขั้นของความโศกเศร้าให้ผ่าน งานของโบนันโนยังแสดงว่าการขาดความโศกเศร้าหรืออาการบาดเจ็บเป็นผลลัพธ์ที่ดี
ฟลอริดาซิตี
ฟลอริดาซิตี () เป็นเมืองในไมแอมี-เดดเคาน์ตี รัฐฟลอริดา สหรัฐอเมริกา แลเป็นเทศบาลที่ตั้งอยู่ใต้ที่สุดในเขตเมืองไมแอมี ฟลอริดาซิตีเป็นชานเมืองของเมืองไมแอมี และเป็นพื้นที่เกษตรที่สำคัญ
ฟลอริดาซิตีตั้งอยู่ที่ เมืองฟลอริดาซิตีมีพื้นที่ทั้งหมด 8.3 ตารางกิโลเมตร (3.2 ตารางไมล์)
พระอุบาลีคุณูปมาจารย์ (ฟู อตฺตสิโว)
พระอุบาลีคุณูปมาจารย์ นามเดิม ฟู บรรเลง ฉายา อตฺตสิโว เป็นรองสมเด็จพระราชาคณะ ฝ่ายมหานิกาย อดีตเจ้าอาวาสวัดพระบาทมิ่งเมืองวรวิหาร จังหวัดแพร่ และวัดพระสิงห์วรมหาวิหาร จังหวัดเชียงใหม่ และเจ้าคณะตรวจการภาค 4 และ 5
พระอุบาลีคุณูปมาจารย์ ได้ขึ้นไปจัดการศึกษาพระปริยัตรธรรมที่จังหวัดเชียงใหม่ ระหว่าง พ.ศ. 2471 – 2472 จากนั้น ได้ไปจัดการศึกษาพระปริยัติธรรมในภาคเหนืออีกหลายจังหวัดทั้งที่จังหวัดแพร่ จังหวัดเชียงราย และจังหวัดลำปาง และจัดตั้งโรงเรียนปริยัติสามัญขึ้นที่จังหวัดแพร่ระหว่าง พ.ศ. 2473 – 2494 นับเป็นพระภิกษุที่มีคุณูปการต่อการจัดการศึกษาคณะสงฆ์ในภาคเหนือ ต่อมา ท่านเผชิญกับการเมืองในคณะสงฆ์จนต้องอธิกรณ์ และไม่ได้เลื่อนสมณศักดิ์จนกระทั่ง วันที่ 5 ธันวาคม พ.ศ. 2514 จึงได้รับพระกรุณาฯ เลื่อนสมณศักดิ์อีกครั้ง และมรณภาพเมื่อ พ.ศ. 2516 โดยท่านได้เลื่อนขึ้นเป็นพระอุบาลีคุณูปมาจารย์ก่อนมรณภาพเพียง 2 เดือน
พระอุบาลีคุณูปมาจารย์ มีนามเดิมว่า ฟู บรรเลง เกิดเมื่อวันที่ 11 เมษายน พ.ศ. 2444 ภูมิลำเนาอยู่บ้านหนน้ำคือกลาง ตำบลในเมือง อำเภอเมืองแพร่ เป็นบุตรนายหนานแสนกับแม่เจ้าฟอง บรรเลง (นัดดาพระยาพิมพิสารราชา เจ้าผู้ครองนครแพร่องค์ที่ 21) ได้ศึกษาจนจบชั้นมัธยมศึกษาปีที่ 2 และสอบได้ประกาศนียบัตรครูชั้นต้น
ต่อมาได้บรรพชาเป็นสามเณร ณ วัดมหาธาตุยุวราชรังสฤษฎิ์ราชวรมหาวิหาร เมื่อวันที่ 22 กรกฎาคม พ.ศ. 2461 โดยมีสมเด็จพระวันรัต (เฮง เขมจารี) ขณะดำรงสมณศักดิ์ที่พระธรรมไตรโลกาจารย์ เป็นพระอุปัชฌาย์ และอุปสมบทเป็นพระภิกษุเมื่อวันที่ 23 มิถุนายน พ.ศ. 2464 ณ วัดเบญจมบพิตรดุสิตวนารามราชวรวิหาร โดยมีสมเด็จพระวันรัต (จ่าย ปุณฺณทตฺโต) เป็นพระอุปัชฌาย์ พระธรรมวโรดม (โชติ ธมฺมปฺปชฺโชติโก) และสมเด็จพระอริยวงศาคตญาณ สมเด็จพระสังฆราช (ปลด กิตฺติโสภโณ) เป็นคู่พระกรรมวาจาจารย์ หลังบวชแล้วได้ศึกษาพระปริยัติธรรมจนสอบได้นักธรรมชั้นโทและเปรียญธรรม 6 ประโยคพระอุบาลีคุณูปมาจารย์ ได้ก่อตั้งโรงเรียนพระปริยัติธรรมขึ้นที่วัดพระบาทมิ่งเมืองและวัดพระสิงห์ และสร้างโรงเรียนธรรมราชศึกษา นอกจากนี้ ท่านยังให้ความสำคัญกับการศึกษาวรรณกรรมล้านนา จึงได้ชำระเทศน์มหาชาติฉบับภาษาล้านนาแล้วจัดพิมพ์เป็นภาษาไทย โดยสำนักพิมพ์ ส. ธรรมภักดี ตั้งชื่อว่า "มหาชาติฉบับสร้อยสังกร" และยังเรียบเรียง "หลักภาษาไทยพายัพ" ซึ่งเนื้อหาประกอบด้วยพจนานุกรมภาษาไทยกลาง-ภาษาไทยถิ่นเหนือ และแบบเรียนภาษาล้านนา พระอุบาลีคุณูปมาจารย์ มรณภาพด้วยโรคกล้ามเนื้อหัวใจตายเฉียบพลัน เมื่อวันที่ 5 มีนาคม พ.ศ. 2516 เวลา 17.10 น. ณ โรงพยาบาลรามาธิบดี สิริอายุได้ พรรษา 52 ตั้งศพบำเพ้ญกุศลที่วัดพระสิงห์และได้รับพระราชทานน้ำสรงศพ หิรัณยบัตร โกศศพ และเครื่องประกอบสมณศักดิ์ในวันที่ 7 มีนาคม ศกนั้น ถึงวันที่ 15 มกราคม พ.ศ. 2517 เวลา 14.30 น. พระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชานีนาถ เสด็จฯ มาพระราชทานเพลิงศพ
โดกลัส กอสตา
โดกลัส กอสตา จี โซซา (, ) 14 กันยายน ค.ศ. 1990 จากเทศบาลซาปูไกยาดูซุล (Sapucaia do Sul) รัฐรีโอกรันดีโดซูล ประเทศบราซิล เป็นนักฟุตบอลชาวบราซิล ปัจจุบันลงเล่นให้กับยูเวนตุส ในตำแหน่งกองกลาง โดยยืมตัวมาจากบาเยิร์นมิวนิก
กีงส์แล กอมาน
กีงส์แล กอมาน () เกิดเมื่อวันที่ 13 มิถุนายน ค.ศ. 1996 เป็นนักฟุตบอลอาชีพชาวฝรั่งเศส ปัจจุบันเล่นให้กับสโมสรฟุตบอลบาเยิร์นมิวนิก (ยืมตัวมาจากยูเวนตุส) และทีมชาติฝรั่งเศส ในตำแหน่งปีก
เชน ดักลัส
ทรอย แอลแลน มาร์ติน (Troy Allan Martin) เกิด นักมวยปล้ำอาชีพและผู้ผลิตชาวอเมริกัน ที่รู้จักกันภายใต้ชื่อ เชน ดักลัส (Shane Douglas) ในหลักสูตรอาชีพที่ยาวนานกว่าสามทศวรรษ เขาได้ปล้ำในเอ็กซ์ตรีมแชมเปียนชิพเรสต์ลิง (ECW), เวิลด์แชมเปี้ยนชิพเรสต์ลิง (WCW) และเวิลด์เรสต์ลิงเฟเดเรชัน (WWF) ก่อนจะทำงานกับโทเทิลนอนสต็อปแอคเชินเรสต์ลิง (TNA) ทั้งบทนักมวยปล้ำและผู้จัดการ
เมดี เบนาตียา
เมดี อามีน แอล มูตากี เบนาตียา () หรือ อัลมะฮ์ดี อะมีน บิน อะฏียะฮ์ อัลมุตะกี () เกิดวันที่ 17 เมษายน พ.ศ. 2530 เป็นนักฟุตบอลตำแหน่งกองหลังชาวโมร็อกโก เกิดที่เมืองกูร์กูรอน จังหวัดเอซอน ประเทศฝรั่งเศส บิดาเป็นชาวโมร็อกโก ส่วนมารดาเป็นชาวแอลจีเรีย ปัจจุบันเล่นให้กับสโมสรฟุตบอลยูเวนตุส ในเซเรียอาของประเทศอิตาลี
อีโทไฟเบรต
อีโทไฟเบรต () เป็นยากลุ่มไฟเบรต (fibrate) ซึ่งเกิดจากการเกิดพันธะระหว่างกันด้วยพันธะเอสเทอร์ของยาลดระดับไขมันในกระแสเลือด 2 ชนิด คือ คลอไฟเบรต (clofibrate) และไนอะซิน  (niacin) ซึ่งเมื่ออีโทไฟเบรตถูกดูดซึมเข้าสุ่ร่างกายแล้ว ก็จะเกิดการเปลี่ยนแปลงของยาได้เป็นตัวยาทั้งสองชนิดดังข้างต้น ดังนั้นผลของยาต่อร่างกายที่เกิดจากอีโทไฟเบรต จึงคล้ายคลึงกับผลที่เกิดจากคลอไฟเบรต (clofibrate) และไนอะซิน (niacin)
ตลาดประตูน้ำ
ตลาดประตูน้ำ เป็นหนึ่งในตลาดหลักของกรุงเทพมหานคร และเป็นตลาดขายเสื้อผ้าที่ใหญ่ที่สุดในประเทศไทย
ตลาดนี้มีทั้งร้านค้าปลีกและแผงลอยด้านนอกซึ่งเน้นไปที่ลูกค้าซึ่งเป็นนักท่องเที่ยว ตลาดนี้ตั้งอยู่ตรงแยกราชปรารภและถนนเพชรบุรีในเขตราชเทวี ที่นี่ถือว่าเป็นหนึ่งในที่ซึ่งขายเสื้อผ้าในราคาที่ถูกที่สุดในใจกลางกรุงเทพมหานคร นอกจากเสื้อผ้าแล้วของที่ขายยังมีนาฬิกาข้อมือ หัตถกรรม และอื่น ๆ ส่วนตลาดนัดจตุจักรนั้นก็เป็นอีกที่หนึ่งที่ขายของคล้ายกัน ตลาดประตูน้ำนั้นอยู่ตั้งแต่พื้นที่รอบ ๆ โรงแรมอมารี วอเตอร์เกท และโรงแรมอินดรา รีเจ้นท์ 
ตลาดนั้นเปิดทำการทุกวันและมีเวลาดังนี้
พระสุธรรมาธิบดี (เพิ่ม อาภาโค)
พระสุธรรมาธิบดี นามเดิม เพิ่ม นาควาณิช ฉายา อาภาโค เป็นพระราชาคณะเจ้าคณะรองฝ่ายธรรมยุติกนิกาย อดีตเจ้าอาวาสวัดราชาธิวาสราชวรวิหาร แม่กองธรรมสนามหลวง และกรรมการมหาเถรสมาคม
พระสุธรรมาธิบดี มีนามเดิมว่า เพิ่ม นาควาณิช เกิดเมื่อวันอาทิตย์ที่ 31 ธันวาคม พ.ศ. 2459 ภูมิลำเนาอยู่บ้านทุ่งหลวง หมู่ 3 ตำบลนาสาร อำเภอเมืองนครศรีธรรมราช บิดาชื่อนายแป้น มารดาชื่อนางหนู (สกุลเดิมศรีแฉล้ม) มีพี่น้องร่วมบิดามารดาทั้งสิ้น 5 คน และต่างมารดาอีก 6 คน เมื่อโตขึ้นได้ศึกษาที่โรงเรียนวัดพระมหาธาตุนครศรีธรรมราช จนจบชั้นประถมบริบูรณ์
พ.ศ. 2474 ย้ายมาอยู่วัดราชาธิวาส และได้บรรพชาเป็นสามเณรเมื่อวันที่ 18 ตุลาคม พ.ศ. 2475 ณ วัดราชาธิวาส โดยมีพระธรรมวโรดม (เซ่ง อุตฺตโม) เป็นพระอุปัชฌาย์ และวันที่ 2 กรกฎาคม พ.ศ. 2480 ได้อุปสมบทเป็นพระภิกษุ ณ วัดราชาธิวาส โดยมีพระธรรมวโรดม (เซ่ง อุตฺตโม) เป็นพระอุปัชฌาย์ และพระภัทรธรรมธาดา (ฮั้ว โสภิโต) ขณะยังเป็นพระครูโสภิตอาวาสวัตร เป็นพระกรรมวาจาจารย์ การบวชทั้งสองครั้งมีเจ้าจอมสว่าง ในรัชกาลที่ 5 เป็นเจ้าภาพหลังจบการศึกษาแล้วได้ย้ายมาอยู่วัดพระนคร จังหวัดนครศรีธรรมราช แล้วย้ายไปเป็นเจ้าอาวาสวัดรามประดิษฐ์ ได้พัฒนาวัดจนรุ่งเรืองทั้งด้านถาวรวัตถุและการจัดการศึกษา ถึงปี พ.ศ. 2503 จึงย้ายกลับมาอยู่วัดพระนคร
พ.ศ. 2506 พระศาสนโศภน (ปลอด อตฺถการี) ถูกปลดจากเจ้าอาวาสวัดราชาธิวาสและถอดจากสมศักดิ์ สมเด็จพระมหาวีรวงศ์ (จวน อุฏฺฐายี) และพระธรรมปาโมกข์ (วิน ธมฺมสาโร) ได้สนับสนุนให้ท่านมารับตำแหน่งเจ้าอาวาสต่อ แม้ในระยะแรกจะประสบปัญหายุ่งยากในการปกครอง แต่ในที่สุดท่านก็เป็นที่ยอมรับจากพระในวัด ได้ปกครองและพัฒนาวัดเรื่อยมาตราบจนมรณภาพพระสุธรรมาธิบดี ถึงแก่มรณภาพด้วยโรคหัวใจขาดเลือด เมื่อวันอังคารที่ 26 ตุลาคม พ.ศ. 2542 เวลา 03.30 น. ณ โรงพยาบาลวิชัยยุทธ สิริอายุได้ พรรษา 63 ศพตั้งบำเพ็ญกุศล ณ ศาลาการเปรียญ วัดราชาธิวาสวิหาร
วันที่ 27 ตุลาคม พ.ศ. 2542 พระบาทสมเด็จพระปรมินทรมหาภูมิพลอดุลยเดชโปรดเกล้าฯ พระราชทานโกศแปดเหลี่ยม ฉัตรเบญจาตั้งประดับ ปี่กลองชนะประโคมเวลาพระราชทานน้ำหลวงสรงศพ และรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรมเวลากลางคืน กำหนด 7 คืน
วันที่ 28 มีนาคม พ.ศ. 2543 สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จฯ แทนพระองค์ไปพระราชทานเพลิงศพ ณ เมรุหลวง หน้าพลับพลาอิศริยาภรณ์
อินเฮริแทนซ์
อินเฮริแทนซ์ () เป็นนวนิยายแฟนตาซีเรื่องสุดท้ายของนวนิยายชุดกำเนิดนักรบมังกร ต่อจากบริซิงเกอร์ ตีพิมพ์ครั้งแรกในประเทศสหรัฐอเมริกาในวันที่ 8 พฤศจิกายน ปี ค.ศ. 2011
เมื่อไม่นานมานี้เอง เอรากอน ผู้สังหารเงา คนขี่มังกร เป็นเพียงเด็กหนุ่มชาวนาจน ๆ คนหนึ่ง ในขณะที่ซาเฟียร่า มังกรของเขาก็เป็นเพียงไข่สีฟ้าอยู่ในป่า แต่บัดนี้ชะตากรรมของอารยธรรมทั้งมวลตกเป็นภาระอยู่บนบ่าของทั้งสอง ช่วงเวลาแห่งการฝึกฝนและการสู้รบอันยาวนานหลายเดือนนำมาซึ่งชัยชนะและความหวัง แต่ก็ยังนำความสูญเสียจนหัวใจแทบแหลกสลายมาให้ด้วย แต่ถึงกระนั้นการสู้รบที่แท้จริงยังคงอยู่ข้างหน้า นั่นคือ เอรากอนกับซาเฟียราจะต้องเผชิญหน้ากับกัลบาทอริกซ์ เมื่อเวลานั้นมาถึง ทั้งสองจะต้องแข็งแกร่งพอที่จะเอาชนะอีกฝ่ายได้ เพราะหากทั้งสองทำไม่ได้ก็จะไม่มีใครที่ทำได้อีกแล้ว และจะไม่มีโอกาสครั้งที่สองให้แก้มือด้วย คนขี่มังกรกับมังกรของเขาได้ก้าวไปไกลเกินกว่าใครจะกล้าจินตนาการถึงก็จริงอยู่ แต่ทั้งคู่จะสามารถโค่นอำนาจจอมกษัตริย์และฟื้นฟูความยุติธรรมสู่อาลาเกเซียขึ้นมาอีกครั้งได้หรือไม่ และถึงหากทำได้ ทั้งสองจะต้องสูญเสียอะไรเป็นการแลกเปลี่ยน
เทร์รี ฟังก์
เทร์เรนซ์ "เทร์รี" ฟังก์ (Terrence "Terry" Funk; 30 มิถุนายน ค.ศ. 1944) เป็นนักมวยปล้ำอาชีพที่เกษียณอายุและอดีตนักแสดงชาวอเมริกัน ที่รู้จักมากที่สุดสำหรับรูปแบบง่ายๆ มวยปล้ำที่เขานำมาใช้ในส่วนหลังของอาชีพของเขาเป็นแรงบันดาลใจนักมวยปล้ำที่อายุน้อยกว่าจำนวนมากรวมทั้งมิค โฟลีย์ เขาทำงานเป็นเวลาอย่างน้อย 63 สมาคมทั่วโลกกว่าอาชีพ 50 ปีของเขารวมทั้งสมาคมใหญ่ที่อเมริกาและญี่ปุ่น
ในสมาคมใหญ่เขาเป็นแชมป์โลก 3 สมัย แชมป์ NWA World Heavyweight Championship 1 สมัย และแชมป์ ECW World Heavyweight Championship 2 สมัย เขาได้รับการแต่งตั้งให้เข้า WWE, WCW, มวยปล้ำอาชีพ NWA, ฮาร์ดคอร์, Wrestling Observer และหอเกียรติยศมวยปล้ำเซนต์หลุยส์
ฟังก์เป็นเรื่องหลักของภาพยนตร์สารคดีนอกเหนือจากเสื่อและมักจะตั้งข้อสังเกตสำหรับยืนยาวของอาชีพของเขาซึ่งได้รวมหลายรายการ
ในปี 2009 ฟังก์ได้เข้าสู่หอเกียรติยศดับเบิลยูดับเบิลยูอีร่วมกับ ดอรี ฟังก์ จูเนียร์ ในนาม เดอะฟังส์
แพร์ วิกทอร์ เอดมัน
แพร์ วิกทอร์ เอดมัน (; 14 เมษายน ค.ศ. 1916 – 19 มีนาคม ค.ศ. 1977) เป็นนักชีวเคมีชาวสวีเดน เกิดที่กรุงสตอกโฮล์ม เป็นบุตรของวิกทอร์และอัลบา เอดมัน เรียนวิชาแพทย์ที่สถาบันแคโรลินสกา ต่อมาเอดมันถูกเกณฑ์เข้ากองทัพสวีเดนในช่วงสงครามโลกครั้งที่สอง หลังสงคราม เอดมันกลับไปเรียนปริญญาเอกที่สถาบันแคโรลินสกา ในปี ค.ศ. 1947 เอดมันเดินทางไปที่สถาบันวิจัยการแพทย์ร็อกเกอะเฟลเลอร์ของมหาวิทยาลัยพรินซ์ตัน ก่อนจะกลับมาดำรงตำแหน่งผู้ช่วยศาสตราจารย์ที่มหาวิทยาลัยลุนด์ ในปี ค.ศ. 1950 เอดมันตีพิมพ์บทความวิชาการเรื่องการสลายเอดมัน (Edman degradation) ซึ่งเป็นวิธีการหาลำดับกรดอะมิโนในเพปไทด์ ในปี ค.ศ. 1957 เอดมันย้ายไปดำรงตำแหน่งผู้อำนวยการโรงเรียนแพทย์เซนต์วินเซนต์ในเมลเบิร์น ประเทศออสเตรเลีย ขณะทำงานที่นั่น เอดมันและเจ็ฟฟรีย์ เบ็กก์ได้ร่วมกันพัฒนาเครื่องหาลำดับโปรตีนอัตโนมัติที่เรียกว่าซีเควเนเตอร์ (sequenator) ต่อมาในปี ค.ศ. 1972 เอดมันย้ายมาทำงานที่สมาคมมักซ์พลังค์ในมิวนิก ประเทศเยอรมนี
ด้านชีวิตส่วนตัว เอดมันแต่งงานกับซีรี แบร์ยสเตริม (Siri Bergström) ในปี ค.ศ. 1944 มีบุตรด้วยกันสองคน ภายหลังทั้งคู่หย่าร้าง ต่อมาในปี ค.ศ. 1968 เอดมันแต่งงานกับแอกเนส เฮนเชน (Agnes Henschen) มีบุตรด้วยกันสองคน เอดมันเสียชีวิตในปี ค.ศ. 1977 ด้วยโรคเนื้องอกในสมอง
การประชุมยัลตา
การประชุมยัลตา บ้างเรียก การประชุมไครเมีย และชื่อรหัสว่า การประชุมอาร์โกนอต (Argonaut Conference) จัดระหว่างวันที่ 4 ถึง 11 กุมภาพันธ์ ค.ศ. 1945 เป็นการประชุมหัวหน้ารัฐบาลในสงครามโลกครั้งที่สองของสหรัฐ สหราชอาณาจักรและสหภาพโซเวียต โดยมีประธานาธิบดีแฟรงกลิน ดี. โรสเวลต์, นายกรัฐมนตรีวินสตัน เชอร์ชิลล์ และนายกรัฐมนตรีโจเซฟ สตาลินเป็นผู้แทนตามลำดับ โดยมีวัตถุประสงค์เพื่ออภิปรายการจัดเบียบหลังสงครามของทวีปยุโรป การประชุมจัดในพระราชวังลีวาเดียใกล้ยัลตาในคาบสมุทรไครเมีย
การประชุมนี้เจตนาอภิปรายการตั้งชาติอีกครั้งในทวีปยุโรปที่ได้รับผลจากสงคราม ภายในไม่กี่ปี ด้วยสงครามเย็นแบ่งทวีปยุโรป ยัลตากลายเป็นประเด็นการโต้เถียงอย่างเข้มข้น และบางส่วนยังเป็นข้อถกเถียงตราบจนทุกวันนี้
ยัลตาเป็นการประชุมยามสงครามครั้งที่สองจากสามครั้งในบรรดาสามชาติใหญ่ (Big Three) ก่อนหน้านี้มีการประชุมเตหะรานใน ค.ศ. 1943 หลังจากนี้มีการประชุมพ็อทซ์ดัมในเดือนกรกฎาคม ค.ศ. 1945 ซึ่งมีผู้เข้าร่วมได้แก่ สตาลิน เชอร์ชิลล์ (ถูกเปลี่ยนตัวกลางคันโดยคลีเมนต์ แอตต์ลีย์ นายกรัฐมนตรีบริติชที่เพิ่งได้รับเลือกตั้ง) และแฮร์รี เอส. ทรูแมน ผู้สืบทอดของโรสเวลต์
ไทต์เอนด์
ไทต์เอนด์ () เป็นตำแหน่งของผู้เล่นในกีฬาอเมริกันฟุตบอล โดยเป็นผู้เล่นในทีมบุก ผู้เล่นตำแหน่งไทต์เอนด์นั้นมักเป็นผู้เล่นที่ผสมผสานระหว่างตำแหน่งออฟเฟนซิฟไลน์กับไวด์ริซีฟเวอร์ กล่าวคือ ไทต์เอนด์จะยืนอยู่ในระดับเดียวกับไลน์ และมีรูปร่างที่ใหญ่โตพอที่จะทำหน้าที่ป้องกันได้ ในอีกด้านหนึ่ง ไทต์เอนด์ก็มีความเหมาะที่จะเป็นผู้รับลูกจากควอร์เตอร์แบ็ก เป็นผู้เชี่ยวชาญในการดึงความสนใจจากฝ่ายป้องกัน ในกรณีที่เล่นแผนส่งลูก
ด้วยความสามารถที่ผสมผสานระหว่างการป้องกันกับการรับลูก หน้าที่ของไทต์เอนด์ในแต่ละครั้งที่เล่นแผนจึงขึ้นอยู่กับกลวิธีและการวางแผนของผู้ฝึกสอน ในระบบการเล่นบางระบบ ไทต์เอนด์ถือว่าเป็นออฟเฟนซิฟไลน์คนที่หกและแทบไม่มีหน้าที่ในการรับลูกเลย ในระบบอื่น ๆ อาจจะใช้ไทต์เอนด์เป็นตัวรับลูกเป็นหลัก
เส้นเมริเดียนที่ 101 องศาตะวันออก
เส้นเมริเดียนที่ 101 องศาตะวันออก คือ เส้นลองจิจูดที่ลากจาก ขั้วโลกเหนือผ่านมหาสมุทรอาร์กติก, ทวีปเอเชีย, มหาสมุทรอินเดีย, มหาสมุทรใต้, และทวีปแอนตาร์กติกาเข้าสู่ขั้วโลกใต้
เส้นเมริเดียนที่ 101 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 79 องศาตะวันตก
สัญญาณเวลากรีนิช
สัญญาณเวลากรีนิช () หรือชื่อที่ได้รับความนิยมว่า พิป (pip) เป็นชุดสัญญาณเสียงสั้นหกเสียงที่แพร่สัญญาณที่ช่วงห่างหนึ่งวินาทีโดยสถานีวิทยุบีบีซีหลายแห่ง พิปเริ่มใช้กันใน ค.ศ. 1924 และบีบีซีผลิตตั้งแต่ ค.ศ. 1990 เพื่อเป็นเครื่องหมายการเริ่มต้นแต่ละชั่วโมงอย่างเที่ยงตรง การใช้ประโยชน์ในการเทียบมาตรฐานมีลดลงเนื่องจากการแพร่สัญญาณดิจิทัลมีช่วงล่าเวลา (time lag)
สหพันธ์สาธารณรัฐ
สหพันธ์สาธารณรัฐเป็นสหพันธรัฐของรัฐที่มีระบอบการปกครองแบบประชาธิปไตย การใช้คำว่า "สาธารณรัฐ" ไม่คงเส้นคงวา ทว่า ณ ใจกลาง ความหมายตามอักษรของคำว่า "สาธารณรัฐ" เมื่อใช้อ้างอิงถึงระบอบการปกครองหมายถึง "รัฐซึ่งอำนาจอธิปไตยเป็นของประชาชนหรือผู้แทนประชาชน มิใช่พระมหากษัตริย์หรือจักรพรรดิ; ประเทศที่ไม่มีพระมหากษัตริย์"
ในสหพันธ์สาธารณรัฐ มีการแยกใช้อำนาจระหว่างรัฐบาลกลางและรัฐบาลของเขตการปกครองย่อยหนึ่ง ๆ แม้ว่าสหพันธ์สาธารณรัฐแต่ละแห่งจัดการการแยกใช้อำนาจนี้ต่างกัน แต่ปัญหาร่วมที่เกี่ยวข้องกับความมั่นคงและการป้องกันประเทศ และนโยบายการเงินปกติจัดการที่ระดับสหพันธรัฐ ขณะที่ปัญหาอย่างการบำรุงรักษาโครงสร้างพื้นฐานและนโยบายการศึกษาปกติจัดการที่ระดับภูมิภาคหรือท้องถิ่น ทว่า มีความเห็นแตกต่างกันว่าปัญหาใดควรเป็นอำนาจหน้าที่ของสหพันธรัฐ และเขตการปกครองปกติมีอำนาจอธิปไตยในบางปัญหาซึ่งรัฐบาลกลางไม่มีเขตอำนาจ ฉะนั้น สหพันธ์สาธารณรัฐจึงนิยามขัดต่อสาธารณรัฐรัฐเดี่ยว (unitary republic) ดี่ที่สุด ซึ่งรัฐบาลกลางมีอำนาจอธิปไตยเต็มเหนือทุกส่วนของชีวิตการเมือง
ข้อแตกต่างทางการเมืองระหว่างสหพันธ์สาธารณรัฐและสหพันธรัฐอื่น โดยเฉพาะอย่างยิ่งสหพันธ์ราชาธิปไตย (federal monarchies) ซึ่งมีระบบการปกครองแบบรัฐสภา ส่วนใหญ่เป็นประเด็นของรูปแบบทางกฎหมายมากกว่าสาระทางการเมือง เพราะสหพันธรัฐส่วนมากมีการปฏิบัติหรือโครงสร้างเป็นแบบประชาธิปไตยอยู่แล้ว ทว่า ในบางสหพันธ์ราชาธิปไตย เช่น สหรัฐอาหรับเอมิเรตส์ยึดหลักการอื่นนอกเหนือจากประชาธิปไตย
สโมสรฟุตบอลแอร์ฟอร์ซ โรบินสัน
สโมสรฟุตบอลแอร์ฟอร์ซ โรบินสัน เอฟซี () สโมสรฟุตบอลในประเทศไทย โดยสโมสรแห่งนี้เป็นทีมสำรองของ แอร์ฟอร์ซ เซ็นทรัล เอฟซี
สโมสรแอร์ฟอร์ซ โรบินสันก่อตั้งขึ้นเมื่อปี 2533 ในนาม สมาคมสโมสรกีฬาเซ็นทรัล โดยมี สุทธิเกียรติ จิราธิวัฒน์ โดยส่งสโมสรเข้าร่วมการแข่งขันของ สมาคมฟุตบอลแห่งประเทศไทย ในพระบรมราชูปถัมภ์ โดยส่งเข้าร่วมการแข่งขัน ฟุตบอลถ้วยพระราชทาน ง. ปี 2534 และเคยลงเล่นใน ฟุตบอลถ้วยพระราชทาน ก. ปี 2538 แต่ผลงานไม่ดีจึงตกชั้นไปเล่นใน ฟุตบอลถ้วยพระราชทาน ข. จนกระทั่งปี 2541 สโมสรได้ตำแหน่งรองชนะเลิศ ได้สิทธิ์เพลย์ออฟ เลื่อนชั้น/ตกชั้น กับ สโมสรอันดับรองสุดท้ายของ ไทยดิวิชั่น 1 2541 อย่าง สโมสรระยอง-ราชพฤกษ์ และสโมสรสามารถเอาชนะได้ถึง 6 ประตูต่อ 0 ได้เล่นในไทยดิวิชั่น 1 จนถึงปี 2550
พอมาถึงประมาณปี 2549 ถึง 2550 ทาง สโมสรกีฬาเซ็นทรัล ได้ร่วมมือกับ วิทยาลัยนอร์ทกรุงเทพ (ชื่อในขณะนั้น) มาร่วมพัฒนาสโมสรโดยใช้ชื่อว่า สโมสรฟุตบอลนอร์ทกรุงเทพ-เซ็นทรัล โดยใช้สนามใน กองพันทหารช่างที่ 1 รักษาพระองค์ เป็นสนามเหย้า จนกระทั่งปี 2552 โดยที่ทาง วิทยาลัยนอร์ทกรุงเทพ ส่งสโมสรลงเล่นเอง ทำให้ทาง สโมสรกีฬาเซ็นทรัล ต้องร่วมมือกับทาง โรงเรียนสารวิทยา และเปลื่ยนชื่อเป็น สโมสรฟุตบอลนอร์ท-สารวิทยา ลงทำการแข่งขันใน ลีกภูมิภาค โซนกรุงเทพฯ และ ปริมณฑล ฤดูกาล 2552 จนถึงปี 2554 สโมสรถูกตัดสินไม่ให้ลงทำการแข่งขันเนื่องจากไม่ผ่านเกณฑ์มาตรฐานที่ฝ่ายจัดการแข่งขันตั้งไว้
จนกระทั่งในปี 2555 ทางสโมสรกีฬาเซ็นทรัลได้มอบสิทธิ์การทำทีมให้แก่ อุดมศิลป์ ปัญชัยโย มาบริหารสโมสรในนาม สโมสรฟุตบอลเซ็นทรัลราชสีห์ เอฟซี โดยแข่งขันใน ลีกภูมิภาค โซนกรุงเทพฯ และ ปริมณฑล ฤดูกาล 2555 แต่ก็ผลงานไม่ดีนัก โดยจบอันดับที่ 15 จาก 18 สโมสร สโมสรพักสโมสรเป็นเวลาสองปี
ในปี 2559 สโมสรแอร์ฟอร์ซ เซ็นทรัล ได้ซื้อสิทธิการแข่งขันของ สโมสรฟุตบอลเซ็นทรัลราชสีห์ ที่ยุติการทำทีมไป มาทำทีมต่อแล้วร่วมมือกับ โรงเรียนฤทธิยะวรรณาลัย พร้อมกับเปลี่ยนชื่อเป็น สโมสรฟุตบอลแอร์ฟอร์ซ โรบินสัน เอฟซี โดยมี ห้างสรรพสินค้าโรบินสัน ในเครือเซ็นทรัลเป็นผู้สนับสนุนหลักซึ่งสโมสรแห่งนี้ทางแอร์ฟอร์ซ เซ็นทรัลได้ใช้เป็นทีมสำรองเพื่อปั้นนักเตะเยาวชนขึ้นสู่ทีมชุดใหญ่ โดยใช้นักกีฬา กองทัพอากาศ ผสมกับนักเตะระดับมหาวิทยาลัย อายุ 18-23 ปี มาลงทำการแข่งขันอย่างเต็มรูปแบบในปีนี้ และใช้ สนามจันทรุเบกษา เป็นสนามเหย้า และได้ สุวโรจน์ อภิวัฒน์วราชัย ผู้ช่วยผู้ฝึกสอนและทีมงานของ สะสม พบประเสริฐ เป็นหัวหน้าผู้ฝึกสอน แต่ผลงานก็ไม่น่าพอใจโดยจบอันดับที่ 11 ซึ่งเป็นอันดับสุดท้าย
รัฐธรรมนูญเม็กซิโก
รัฐธรรมนูญเม็กซิโก มีชื่ออย่างเป็นทางการว่า ธรรมนูญการเมืองแห่งสหรัฐเม็กซิโก () เป็นรัฐธรรมนูญเม็กซิโกฉบับปัจจุบัน ร่างในเมืองซานเตียโกเดเกเรตาโร รัฐเกเรตาโร โดยสภาร่างรัฐธรรมนูญระหว่างการปฏิวัติเม็กซิโก ได้รับอนุมัติโดยสภารัฐธรรมนูญ (Constitutional Congress) เมื่อวันที่ 5 กุมภาพันธ์ ค.ศ. 1917 เป็นฉบับสืบทอดจากรัฐธรรมนูญฉบับ ค.ศ. 1857 และหลายฉบับก่อนหน้า
รัฐธรรมนูญ ค.ศ. 1917 ฉบับปัจจุบัน เป็นรัฐธรรมนูญฉบับแรกในโลกที่กำหนดสิทธิทางสังคม ใช้เป็นตัวแบบสำหรับรัฐธรรมนูญไวมาร์ ค.ศ. 1919 และรัฐธรรมนูญรัสเซีย ค.ศ. 1918 บทบัญญัติที่สำคัญที่สุดบางข้อ ได้แก่ มาตรา 3, 27 และ 124 ซึ่งแสดงการเปลี่ยนแปลงลึกซึ้งในปรัชญาการเมืองเม็กซิโกซึ่งช่วยกำหนดกรอบฉากหลังทางการเมืองและสังคมแก่ประเทศเม็กซิโกในคริสต์ศตวรรษที่ 20 มาตรา 3 มุ่งจำกัดคริสตจักรโรมันคาทอลิกในเม็กซิโก และสถาปนาฐานสำหรับการศึกษาแบบฆราวาสภาคบังคับให้เปล่า มาตรา 27 นำมาซึ่งรากฐานสำหรับการปฏิรูปที่ดิน และมาตรา 123 ออกแบบมาเพื่อเสริมอำนาจภาคแรงงาน ซึ่งกำเนิดในปลายคริสต์ศตวรรษที่ 19 และสนับสนุนกลุ่มแยกที่เป็นฝ่ายชนะในการปฏิวัติเม็กซิโก
มาตรา 3, 5, 24, 27 และ 130 จำกัดคริสตจักรโรมันคาทอลิกในเม็กซิโกอย่างรุนแรง และความพยายามใช้บังคับมาตราเหล่านี้อย่างเข้มงวดโดยประธานาธิบดีปลูตาร์โก กาเยส (ค.ศ. 1924–28) ใน ค.ศ. 1926 นำไปสู่ความขัดแย้งรุนแรงชื่อ สงครามกริสเตโร
ใน ค.ศ. 1992 ในรัฐบาลการ์โลส ซาลินัส เด กอร์ตาริ มีการแก้ไขเพิ่มเติมรัฐธรรมนูญอย่างมีนัยสำคัญ โดยแก้ไขมาตรา 27 ให้รับประกันสิทธิทรัพย์สินเอกชนดีขึ้นและยุติการนำที่ดินมาจัดสรรใหม่ และมาตราที่จำกัดคริสตจักรโรมันคาทอลิกในเม็กซิโกถูกยกเลิกเป็นส่วนใหญ่
ปิ่นสุดา ทอมสัน
ปิ่นสุดา ทอมสัน (อังกฤษ: Pinsuda Thomsun) ชื่อเล่น แคลีน เป็นนักร้องหญิงลูกครึ่งที่มีผลงานเพลงในสังกัด NO-Mute (ในเครืออาร์เอส)
ปิ่นสุดา ทอมสัน ชื่อเล่น แคลีน เป็นศิลปินเดี่ยวภายใต้สังกัดอาร์เอส โดยเริ่มมีผลงานเพลงตั้งแต่ปี พ.ศ. 2548 ให้กับทางสังกัด No-Mute ในเครืออาร์.เอส. จำกัด (มหาชน) มีผลงานเพลงด้วยวัยเพียง 16 ปี กับอัลบั้มแรกที่ชื่อว่า "Calyn"
อัลบั้ม "Calyn" ออกวางจำหน่ายเมื่อเดือน กรกฎาคม พ.ศ. 2549 โดยมีเพลงเปิดตัวคือเพลง "ไม่เดือดร้อน" และเพลง "เกลียดน้ำตาตัวเอง"
อัลบั้ม "คิดถึงแม่...เรารักแม่" ออกวางจำหน่ายเมื่อเดือน สิงหาคม พ.ศ. 2549 โดยแคลีนเป็นส่วนหนึ่งในอัลบั้มชุดนี้ และมีศิลปินต่างๆมากมายมาถ่ายทอดเพลงเนื่องในวันแม่แห่งชาติ อาทิ อั้ม อิราวัต อารีกิจ, มด ณปภัช วัฒนากมลวุฒิ, ปาน ธนพร, วิด ไฮเปอร์, หวิว ณัฐพนธ์ วงษ์สนิท และอีกมากมาย โดยแคลลีนมีส่วนร่วมในเพลง "เรารักแม่" และเพลง "คนข้างหลัง"
อัลบั้ม "ลูกของพ่อ" อัลบั้มเฉพาะกิจเนื่องในวันพ่อแห่งชาติ ออกวางจำหน่ายเดือน พฤศจิกายน พ.ศ. 2549 โดยแคลีนมีส่วนร่วมในอัลบั้มชุดนี้ด้วย
พระธรรมเจดีย์ (กี มารชิโน)
พระธรรมเจดีย์ นามเดิม กี แซ่ตัน ฉายา มารชิโน เป็นพระราชาคณะชั้นธรรมฝ่ายมหานิกาย เจ้าอาวาสวัดทองนพคุณ เจ้าคณะจังหวัดธนบุรี และเจ้าคณะภาค 4
พระธรรมเจดีย์ มีนามเดิมว่า กี แซ่ตัน เกิดเมื่อวันเสาร์ที่ 13 มีนาคม พ.ศ. 2451 ตรงกับวันแรม 7 ค่ำ เดือน 4 ปีวอก เป็นบุตรนายแสงกับนางลุ้ย ภูมิลำเนาอยู่ตำบลหนองดีนนก อำเภอบ้านโพธิ์ จังหวัดฉะเชิงเทรา เรียนจบชั้นประถมบริบูรณ์จากโรงเรียนสนามจันทร์
วันที่ 1 กุมภาพันธ์ พ.ศ. 2465 ย้ายมาอยู่วัดทองนพคุณ และบรรพชาเป็นสามเณรในวันที่ 14 มีนาคม ศกนั้น โดยมีพระครูวิเศษศีลคุณ (ชุ่ม ติสาโร) เป็นพระอุปัชฌาย์ และอุปสมบทเป็นพระภิกษุเมื่อวันที่ 4 กรกฎาคม พ.ศ. 2471 โดยมีพระมงคลเทพมุนี (นวม พุทฺธสโร) เป็นพระอุปัชฌาย์ พระสังวรวิมล (ชุ่ม ติสาโร) เป็นพระกรรมวาจาจารย์ และพระสมุห์ชื้อ พฺรหฺมสโร เป็นพระอนุสาวนาจารย์ ได้รับฉายาว่า มารชิโนพระธรรมเจดีย์ ได้บรูณะปฏิสังขรณ์วัดทองนพคุณ และก่อสร้างถาวรวัตถุเพิ่มเติมหลายประการ โดยไม่เคยเรี่ยไรเงินจากประชาชน นอกจากนี้ท่านยังได้กวดขันภิกษุสามเณรในวัดให้ใส่ใจลงอุโบสถ ทำวัตรสวดมนต์ ครองจีวรให้เรียบร้อย รักษาความสะอาด อย่างเคร่งครัด รูปใดบกพร่องจะถูกลงโทษถึงบัพพชนียกรรม ทำให้วัดเป็นระเบียบเรียบร้อยเป็นที่ชื่มชมของประชาชน
ต่อมาท่านยังได้รับไว้วางใจให้ดำรงตำแหน่งเจ้าคณะจังหวัดธนบุรีเมื่อวันที่ 18 สิงหาคม พ.ศ. 2512 และเป็นเจ้าคณะภาค 4 ตั้งแต่วันที่ 5 ตุลาคม พ.ศ. 2516 ตลอดเวลาที่อยู่ในตำแหน่ง ท่านได้ปฏิบัติหน้าที่อย่างสมบูรณ์แบบ จนสมเด็จพระอริยวงศาคตญาณ สมเด็จพระสังฆราช (วาสน์ วาสโน) ยังตรัสชมเชยว่าท่าน "ได้บริหารการคณะสงฆ์อย่างมีระเบียบแบบแผน เอาใจใส่ในภารกิจ... ควรจะจำไว้้เป็นแบบอย่าง"พระธรรมเจดีย์ มีอาการหลอดเลือดหัวใจตีบตัน ถึงแก่มรณภาพเมื่อวันที่ 16 มีนาคม พ.ศ. 2522 เวลา 0.15 น. สิริอายุได้ พรรษา 51 ได้รับพระราชทานโกศโถบรรจุศพ ต่อมาเลื่อนชั้นเป็นโกศแปดหลี่ยม และโปรดเกล้าฯ ให้สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จฯ แทนพระองค์ไปพระราชทานเพลิงศพ ณ เมรุหลวงวัดเทพศิรินทราวาส เมื่อวันจันทร์ที่ 7 พฤษภาคม พ.ศ. 2522
วัคซีนไข้เหลือง
วัคซีนโรคไข้เหลือง เป็นวัคซีนสำหรับป้องกันไข้เหลือง ไข้เหลืองเกิดจากการติดเชื้อไวรัสที่พบในทวีปแอฟริกาและอเมริกาใต้ ประมาณ 99% ของผู้ที่ได้รับวัคซีนจะสามารถสร้างภูมิคุ้มกันได้ภายในหนึ่งเดือนและดูเหมือนว่าภูมิค้มกันนี้จะมีผลไปตลอดชีวิต วัคซีนนี้สามารถใช้เพื่อควบคุมการระบาดของโรคได้ วิธีการให้วัคซีนคือการฉีดเข้ากล้ามเนื้อหรือการฉีดเข้าใต้ผิวหนัง
องค์การอนามัยโลก (WHO) แนะนำให้มีการให้วัคซีนตามกำหนดการให้วัคซีนในทุกประเทศที่พบโรคนี้ได้ทั่วไป โดยทั่วไปคือเมื่อทารกอายุระหว่างเก้าถึงสิบสองเดือน ผู้ที่เดินทางไปยังพื้นที่ที่มีการแพร่ระบาดของโรคก็ควรจะเข้ารับการฉีดวัคซีนเพื่อสร้างภูมิคุ้มกันเช่นกัน ซึ่งโดยมากไม่จำเป็นต้องให้วัคซีนเพิ่มอีกหลังจากการได้รับวัคซีนครั้งแรก
โดยทั่วไปวัคซีนป้องกันโรคไข้เหลืองเป็นวัคซีนที่ปลอดภัย ซึ่งรวมถึงสำหรับผู้ที่ติดเชื้อ HIV แต่ไม่มีอาการของโรค ผลข้างเคียงเล็กน้อยอาจได้แก่ ปวดศีรษะ ปวดกล้ามเนื้อ ปวดบริเวณที่ฉีดวัคซีน มีไข้ และเกิดผื่นผิวหนัง การแพ้ขั้นรุนแรงจากการฉีดวัคซีนพบได้เพียงแปดรายจากหนึ่งล้านรายเท่านั้น อาการทางประสาทขั้นรุนแรงนั้นเกิดขึ้นในสี่รายจากหนึ่งล้านราย และอาการอวัยวะล้มเหลวเกิดขึ้นในสามรายจากหนึ่งล้านราย และมีแนวโน้มว่ามีความปลอดภัยสำหรับผู้ที่อยู่ในระหว่างการตั้งครรภ์ และดังนั้นจึงแนะนำให้ใช้ในกลุ่มผู้ที่อาจติดเชื้อ แต่ไม่ควรให้วัคซีนแก่ผู้ที่มีการกดการทำงานของภูมิคุ้มกัน
วัคซีนโรคไข้เหลืองมีการใช้ครั้งแรกเมื่อปี 2526 วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดซึ่งจำเป็นต่อระบบสุขภาพขั้นพื้นฐาน นับตั้งแต่ปี 2557 ราคาขายส่งของวัคซีนนี้อยู่ที่ระหว่าง 4.30 ถึง 21.30 เหรียญสหรัฐฯ ราคาในสหรัฐอเมริกาคือตั้งแต่ 50 ถึง 100 เหรียญสหรัฐฯ วัคซีนนี้ผลิตจากเชื้อไวรัสของโรคไข้เหลืองซึ่งถูกทำให้อ่อนฤทธิ์ลง
เพลงชาติเอลซัลวาดอร์
เพลงชาติเอลซัลวาดอร์ () ประพันธ์บทร้องโดยพลเอก ฮวน โฮเซ กัญญัส ในปี ค.ศ. 1856 และเรียบเรียงทำนองโดยฮวน อาเบร์เล ในปี ค.ศ. 1879 ประกาศใช้ทำนองอย่างเป็นทางการในวันที่ 15 กันยายน ปีเดียวกัน และรับรองอย่างเป็นทางการในวันที่ 11 ธันวาคม ค.ศ. 1953
เพลงชาติเอลซัลวาดอร์ฉบับพิธีการเป็นเพลงชาติที่มีที่มีความยาวเป็นอันดับ 2 รองจากเพลงชาติอุรุกวัย โดยมีความยาวห้องเสียงถึงบาร์ (ประมาณ 5 นาที).
ดังนั้นในการแข่งขันกีฬาระหว่างประเทศ เช่น กีฬาโอลิมปิก ฟุตบอล และ มวยสากลอาชีพ จึงใช้เพลงชาติฉบับสังเขป (ซึ่งมีความยาว 1 นาที)โดยบรรเลงในท่อนดนตรีนำ และบทประสานเสียง (coda). ดนตรีในส่วนของบทร้อง (Estrofa) มีลักษณะเป็นเพลงจังหวะช้า
การถ่ายเลือด
การถ่ายเลือดโดยทั่วไปเป็นกระบวนการรับผลิตภัณฑ์ของเลือดเข้าระบบไหลเวียนของบุคคลเข้าหลอดเลือดดำ การถ่ายเลือดใช้ในภาวะการแพทย์ต่าง ๆ เพื่อทดแทนส่วนประกอบของเลือดที่เสียไป การถ่ายเลือดช่วงแรก ๆ ใช้เลือดเต็ม แต่เวชปฏิบัติสมัยใหม่ทั่วไปใช้เฉพาะบางองค์ประกอบของเลือดเท่านั้น เช่น เม็ดเลือดแดง เม็ดเลือดขาว น้ำเลือด ปัจจัยจับลิ่มของเลือด (clotting factor) และเกล็ดเลือด
ในอดีต การถ่ายเม็ดเลือดแดงพิจารณาเมื่อระดับฮีโมโกลบินต่ำกว่า 10 กรัมต่อเดซิลิตร หรือปริมาตรเม็ดเลือดแดงในเลือด (ฮีมาโทคริต) ต่ำกว่า 30% ("กฎ 10/30") แต่เนื่องจากเลือดแต่ละหน่วยที่ให้มีความเสี่ยง ปัจจุบันปกติจึงใช้ระดับต่ำกว่า 7–8 กรัมต่อเดซิลิตรเพราะแสดงแล้วว่ามีผลลัพธ์ผู้ป่วยดีกว่า การให้เลือดหนึ่งยูนิตเป็นมาตรฐานสำหรับบุคคลที่รับเข้ารักษาในโรงพยาบาลที่ไม่ตกเลือด โดยการรักษานี้ตามด้วยการประเมินซ้ำและการพิจารณาอาการและความเข้มข้นของฮีโมโกลบิน ผู้ป่วยที่มีความอิ่มตัวของออกซิเจนต่ำอาจต้องการเลือดเพิ่ม มีคำเตือนแนะนำให้ใช้การถ่ยเลือดเฉพาะภาวะเลือดจางที่่อนข้างรุนแรงเท่านั้น ส่วนหนึ่งจากหลักฐานว่าผลลัพธ์เลวลงหากให้เลือดปริมาณมากขึ้น แพทย์อาจพิจารณาถ่ายเลือดแก่บุคคลที่มีอาการของโรคหัวใจหลอดเลือด เช่น เจ็บอกหรือหายใจสั้น ในกรณีที่ผู้ป่วยมีฮีโมโกลบินระดับต่ำแต่ระบบหัวใจหลอดเลือดเสถียร เหล็กโดยฉีด (parenteral iron) เป็นทางเลือกที่แนะนำโดยอิงประสิทธิพลังและความปลอดภัย ให้ผลิตภัณฑ์ของเลือดอื่นตามความเหมาะสม เช่น การขาดปัจจัยเลือดจับลิ่ม.
อุทยานแห่งชาติมินามิแอลป์
อุทยานแห่งชาติมินามิแอลป์ () เป็นอุทยานแห่งชาติในหมู่ภูเขาอะไกชิในภาคชูบุของประเทศญี่ปุ่น อุทยานแห่งชาตินี้จัดตั้งขึ้นเมื่อวันที่ 1 มิถุนายน ค.ศ. 1964 ตั้งอยู่บริเวณรอยต่อของจังหวัดชิซุโอะกะ, ยะมะนะชิ และ นางาโนะ ตลอดความยาว 55 กิโลเมตร และมีความกว้างราว 18 กิโลเมตร กินพื้นที่ทั้งหมดกว่า 358 ตารางกิโลเมตร
พื้นที่ส่วนใหญ่ของอุทยานเป็นพื้นที่ภูเขา โดยยอดเขาที่สูงที่สุดในอุทยานมีความสูงกว่า 3,000 เมตร นอกจากนี้อุทยานนี้ยังเป็นต้นกำเนิดของแม่น้ำฟุจิ, แม่น้ำโออิ และ แม่น้ำเท็นรีว โดยสัตว์ที่พบได้มากที่สุดในอุทยานนี้คือเลียงผาญี่ปุ่น นอกจากนี้ก็มีสัตว์อื่นอาศัยเช่น หมีควาย, หมูป่า และ กวางซีกา
ฟลักซัส
ฟลักซัส (อังกฤษ: Fluxus) เป็นครือข่ายของศิลปิน, นักประพันธ์ และนักออกแบบจากทั่วโลก มีจุดเด่นคือ การผสมผสานสื่อทางศิลปะ และสาขาวิชาต่าง ๆ เข้าด้วยกัน กลุ่มนี้เกิดขึ้นในยุคทศวรรษ 1960s กลุ่มฟลักซัสมีผลงานที่หลากหลาย ไม่ว่าจะเป็นการแสดง, ดนตรีน้อยส์, ศิลปะวิช่วล, การผังเมือง, การออกแบสถาปัตยกรรม รวมถึงงานด้านวรรณกรรม
อังเดร โมริตซ์
อังเดร ฟรานซิสโก้ โมริตซ์ () หรือ อังเดร โมริตซ์(André Moritz) เกิดวันที่ 6 สิงหาคม พ.ศ. 2529 เป็นนักฟุตบอล ชาวบราซิล ปัจจุบันเล่นให้กับสโมสรฟุตบอลบุรีรัมย์ ยูไนเต็ดในตำแหน่งกองกลางตัวรุก
อังเดร โมริตซ์ เริ่มต้นอาชีพโดยการเข้าเป็นนักฟุตบอลเยาวชนของสโมสร Avaí ที่บราซิล และต่อมาได้เซ็นสัญญาเป็นนักฟุตบอลอาชีพที่สโมสร อินเตอร์นาซิอองนาล สโมสรดังของบราซิล เมื่อปี ค.ศ. 2005 จากนั้นได้ย้ายมาเล่นในยุโรปให้กับสโมสร กาซิมซาปา ในซูเปอร์ลีกของตุรกี เมื่อปี ค.ศ.2007 เป็นเวลา 5 ปีก่อนจะย้ายมาเล่นให้กับ สโมสร คริสตัล พาเลซ ที่อังกฤษในยุคของ เอียน ฮัลโลเวย์ ผู้จัดการทีมชาว อังกฤษ เมื่อปี ค.ศ. 2012 และกลายเป็นกำลังสำคัญพาทีมเลื่อนชั้นสู่พรีเมียร์ลีก อังกฤษ จากนั้นได้ย้ายไปเล่นให้กับสโมสร โบลตัน วันเดอเรอร์ส ตามด้วยสโมสรมุมไบ เป็นระยะเวลาสั้นๆ ต่อจากนั้นได้ไปร่วมกับสโมสร โปฮัง สตีลเลอร์ สโมสรยักษ์ใหญ่ของเกาหลีใต้ และล่าสุดก็ได้ย้ายมาร่วมกับสโมสร บุรีรัมย์ ยูไนเต็ด
อังเดร โมริตซ์ ได้เปิดตัวเป็นนักเตะของ สโมสร บุรีรัมย์ ยูไนเต็ด เมื่อวันอาทิตย์ที่ 6 ธันวาคม พ.ศ. 2558 ที่สนาม ไอ-โมบาย สเตเดี้ยม
เดอะดรีมเมอร์ คอนโด/บาริสต้า/สถาปนิก
เดอะดรีมเมอร์ คอนโด/บาริสต้า/สถาปนิก เป็นละครชุดไทย เขียนบทซีรีส์โดย ชัยอนันต์ สร้อยจำปา, กรรณิการ์ โตวรานนท์ สร้างเป็นละครซีรีส์ทางโทรทัศน์ โดยออกอากาศทางช่องวัน ในปึ 2559 นำแสดงโดย มชณต สุวรรณมาศ และ จินตนัดดา อัตถวิบูลย์
เป็นเรื่องราวการทำตามความฝันของ ปองขวัญ (มชณต สุวรรณมาศ) สถาปนิกสาวที่มีความเชื่อเรื่องการออกแบบผลิตภัณฑ์เชิงนิเวศ หรือ Green Design เธอพยายามจะแสดงออกทั้งในชีวิตธรรมดาและชีวิตการทำงาน จนเธอได้โจทย์ใหญ่ในชีวิตมานั่นคือ การออกแบบคอนโดมิเนียมให้มีลักษณะสอดคล้องกับ Green Design และ Eco Living มากที่สุด ดูเหมือนงานนี้จะถูกจริตกับเธอ แต่แท้จริงแล้วขึ้นชื่อว่าการทำงาน ย่อมไม่มีอะไรสำเร็จง่ายๆ แน่นอน
ปองมีเพื่อนร่วมงานรุ่นน้องที่ชื่อ เท็ด (ภากร ธนศรีวนิชชัย) สถาปนิกหนุ่มเด็กนอกขี้เล่นอารมณ์ดี ที่มักหยอกเธอแบบทีเล่นทีจริง ถือว่าเป็นคู่กัดประจำสำนักงาน ทำให้ระยะห่างของทั้งคู่ลดน้อยลงเรื่อยๆ ความสัมพันธ์แบบนี้มักทำให้ฝ่ายใดฝ่ายหนึ่งเกิดมีความหวังขึ้นมา และความสัมพันธ์กลับเข้มข้นขึ้นเมื่อปองได้พบกับ เติ้ล (จินตนัดดา อัตถวิบูลย์) บาริสต้าสาวที่เปิดร้านอยู่ใกล้ๆ บ้านของเธอ ความสัมพันธ์ของคู่นี้เริ่มจากลูกค้าเจ้าของร้าน กลายมาเป็นเพื่อนซี้ และดูเหมือนความใกล้ชิดของทั้งคู่จะไม่หยุดอยู่แค่เพื่อนกัน
The Big Picture
เดอะ บิ๊ก พิคเจอร์ () รายการเกมโชว์แนว Interactive Quizshow จากประเทศ ฮอลแลนด์ ซึ่งทางเอพีแอนด์เจ โปรดักชั่นบริษัทในเครือทรูคอร์ปอเรชั่นได้ซื้อลิขสิทธิ์มาผลิตในรูปแบบของคนไทยออกอากาศทุกวันพุธ-พฤหัส เวลา 20.00-21.00 น.ออกอากาศเทปแรกทางช่อง ทรูโฟร์ยู เมื่อวันที่ 27 มกราคม 2559 ดำเนินรายการโดย วิลลี่ แมคอินทอช
ผู้เข้าแข่งในสตูดิโอจะต้องตอบคำถามจากภาพบนหน้าจอทั้งสิ้น 10 ข้อ ซึ่งแต่ละข้อมี 4 ตัวเลือก หากผู้เข้าแข่งขันตอบถูกครบ 10 ข้อรับไปเลยเงินรางวัล 1 ล้านบาทจาก ทรู ซึ่งการตอบคำถามถูกแต่ละข้อจะสามารถทำให้ผู้เข้าแข่งขันไต่ระดับเงินรางวัลได้ ดังนี้
แต่ถ้าผู้เข้าแข่งขันตอบผิดก็จะไม่ได้รับเงินรางวัลกลับบ้านไป ซึ่งถ้าผู้เข้าแข่งขันไม่มั่นใจในคำถามข้อใด สามารถใช้พาร์ทเนอร์ได้ ซึ่งพาร์ทเนอร์คือผู้เข้าแข่งขันทางบ้านที่ลงทะเบียนร่วมเล่นเกมกับแอพของทางรายการ โดยสามารถใช้พาร์ทเนอร์ได้ทั้งหมด 3 คน ซึ่งผู้เข้าแข่งขันสามารถใช้พาร์ทเนอร์เพียงข้อละ 1 คน ซึ่งพาร์ทเนอร์จะเข้ามาพร้อมกับคำตอบที่ถูกต้อง แต่เมื่อใช้พาร์ทเนอร์ ผู้เข้าแข่งขันจะต้องแบ่งเงินรางวัลให้กับพาร์ทเนอร์ คนละ 25% (พาร์ทเนอร์ 2 คน = แบ่ง 50% และ พาร์ทเนอร์ 3 คน = แบ่ง 75%) โดยการใช้พาร์ทเนอร์จะไม่ทำให้เงินรางวัลในข้อต่อไปเพื่มขึ้น (เช่น ใช้พาร์ทเนอร์ที่คำถามมูลค่า 40,000 บาท หากเลือกเล่นต่อ คำถามต่อไปจะมีมูลค่า 40,000 บาทเช่นกัน)
ผู้เข้าแข่งขันสามารถเลือกหยุดได้หลังจากตอบคำถามถูกในแต่ละข้อ หรือใช้พาร์ทเนอร์ แต่ตั้งแต่คำถามที่ 6 เป็นต้นไป ทางรายการจะให้ผู้เข้าแข่งขันเห็นภาพสำหรับคำถามต่อไป (แต่จะไม่เห็นคำถามและตัวเลือก) ก่อนที่ผู้เข้าแข่งขันจะตัดสินใจ
หลังจากผู้เข้าแข่งขันหยุดเกมหรือตอบคำถามถูกต้องครบ 10 ภาพ ทางรายการจะมีคำถามพิเศษที่เรียกว่า "ได้หมด หรือ อดเลย (All or Nothing)" ซึ่งผู้เข้าแข่งขันจะเห็นภาพสำหรับคำถามนี้ก่อน ก่อนตัดสินใจว่าจะเล่นหรือไม่ ซึ่งถ้าผู้เข้าแข่งขันเล่น และตอบถูก ผู้เข้าแข่งขันจะไม่ต้องแบ่งเงินรางวัลให้พาร์ทเนอร์เลย แต่ถ้าตอบผิด ผู้เข้าแข่งขันจะต้องยกเงินรางวัลทั้งหมดให้พาร์ทเนอร์แบ่งกัน คนละเท่าๆกัน แต่ถ้าผู้เข้าแข่งขันเลือกที่จะไม่เล่น เงินรางวัลจะถูกแบ่งให้กับผู้เข้าแข่งขันและพาร์ทเนอร์ตามที่ผู้เข้าแข่งขันได้หยุดเกมไว้
ไทยลีกดิวิชัน 1 ฤดูกาล 2559
ไทยลีกดิวิชั่น 1 ฤดูกาล 2559 หรือชื่ออย่างเป็นทางการว่า "ยามาฮ่า ลีก 1 2016" เป็นการแข่งขันฟุตบอลอาชีพของประเทศไทย โดยเป็นการแข่งขันฤดูกาลที่ 19 ของลีกนับตั้งแต่การก่อตั้งในปี พ.ศ. 2540 โดยเป็นลีกระดับที่สองรองจากไทยพรีเมียร์ลีก ในฤดูกาลนี้มีทีมเข้าร่วมการแข่งขัน 16 ทีม โดยหา 3 ทีมเลื่อนชั้นขึ้นไทยพรีเมียร์ลีก และทีมอันดับสุดท้าย 1 ทีม ตกชั้นลงไปเล่นไทยลีกแชมเปียนชิป โดยจะเริ่มเปิดฤดูกาลทำการแข่งขันพร้อมกันในวันที่ 27 กุมภาพันธ์ พ.ศ. 2559 แต่ล่าสุด ทาง พล.ต.อ. สมยศ พุ่มพันธุ์ม่วง (บิ๊กอ๊อด) นายกสมาคมฟุตบอลแห่งประเทศไทย ในพระบรมราชูปถัมภ์ ได้ประกาศเลื่อนการแข่งขันนัดเปิดฤดูกาลของไทยลีกดิวิชั่น 1 ฤดูกาล 2559 ไปเป็นวันที่ 5 มีนาคม พ.ศ. 2559 และถือเป็นครั้งแรกที่แข่งไม่จบฤดูกาล หลังสมาคมกีฬาฟุตบอลแห่งประเทศไทย ในพระบรมราชูปถัมภ์ มีมติให้ยุติการแข่งขันฟุตบอลทุกรายการภายในประเทศเพื่อถวายความไว้อาลัยแด่ พระบาทสมเด็จพระปรมินทรมหาภูมิพลอดุลยเดช เมื่อวันที่ 14 ตุลาคม พ.ศ. 2559
ออสตรุฟวีแยลกอปอลสกี
ออสตรุฟวีแยลกอปอลสกี (; ; ) เป็นเมืองทางตอนกลางของประเทศโปแลนด์ อยู่ในเขตจังหวัดวีแยลกอปอลสกา เมืองก่อตั้งขึ้นในคริสต์ศตวรรษที่ 14 มีเนื้อที่ 41.9 ตารางกิโลเมตร ความสูงจุดสูงสุด 175 เมตร ในปี ค.ศ. 2008 มีประชากร 72,360 คน
ฟุตบอลถ้วยพระราชทานประเภท ก. 2559
การแข่งขันฟุตบอลถ้วยพระราชทานประเภท ก. ประจำปี พ.ศ. 2559 เป็นการแข่งขันระหว่างสโมสรจัดเป็นครั้งที่ 81 และเป็นปีที่ 100 นับตั้งแต่การแข่งขันในครั้งแรก โดย บุรีรัมย์ ยูไนเต็ด สโมสรชนะเลิศฟุตบอลสองรายการทั้ง ไทยพรีเมียร์ลีก และ ช้าง เอฟเอคัพ พบกับ เอสซีจี เมืองทอง ยูไนเต็ด สโมสรรองชนะเลิศฟุตบอลสองรายการทั้ง ไทยพรีเมียร์ลีก และ ช้าง เอฟเอคัพ โดยแข่งขันกันที่ สนามศุภชลาศัย ใน กรุงเทพมหานคร
เอไอเอสลีก ดิวิชั่น 2 ฤดูกาล 2559
เอไอเอสลีก ดิวิชั่น 2 ประจำฤดูกาล 2559 เป็นการแข่งขันฟุตบอลลีกระดับที่ 3 ของประเทศไทย โดยจัดแบ่งการแข่งขันเป็น 8 ลีกตามภูมิภาค โดยจะคัดเลือกทีมชนะเลิศและรองชนะเลิศของแต่ละภูมิภาค เพื่อให้ได้ 16 สโมสร มาแข่งในระบบแพ้คัดออก (เหย้า-เยือน) อีกครั้ง โดยอันดับที่ 1-3 จะได้เลื่อนชั้นไปสู่ ไทยลีกแชมเปียนชิป เริ่มจับสลากแบ่งสายแบ่งกลุ่มแยกโซนภายในวันที่ 12-13 มีนาคม 2559 ต่อไป และเริ่มต้นเปิดฤดูกาล 2559 ตั้งแต่วันเสาร์ที่ 19 มีนาคม พ.ศ. 2559 เป็นต้นไป
ฤดูกาล 2559 มีสโมสรเข้าร่วมแข่งขัน 94 ทีม แบ่งเป็น 8 โซน ได้แก่
หลังจากที่ได้ทีมที่เข้ารอบครบ 16 ทีม (ทีมแชมป์และรองแชมป์ของแต่ละโซน) จะมีการจับสลากเพื่อประกบคู่ในรอบเพลย์ออฟ 16 ทีมสุดท้าย , รอบก่อนรองชนะเลิศ , รอบรองชนะเลิศ , รอบชิงอันดับ 3 และ รอบชิงชนะเลิศ เพิ่อหาอันดับที่ 1-3 ซึ่งจะได้เลื่อนชั้นไปสู่ ไทยลีกดิวิชั่น 1 ต่อไป
เนื่องจากโดย สมาคมกีฬาฟุตบอลแห่งประเทศไทย ในพระบรมราชูปถัมภ์ ได้มีมติให้ยุติการแข่งขันฟุตบอลทุกรายการภายในประเทศเพื่อถวายความไว้อาลัยแด่ พระบาทสมเด็จพระปรมินทรมหาภูมิพลอดุลยเดช จึงได้มีการจับสลากเพื่อหา 3 ทีมที่ได้เลื่อนชั้นสู่ "ยามาฮ่า ลีก 1 2017" ในวันที่ 20 ตุลาคม พ.ศ. 2559 โดยผลการจับสลาก มีดังนี้
สถิติผู้ชมจากการแข่งขันเอไอเอสลีก ดิวิชั่น 2 ฤดูกาล 2559 ในโซนต่างๆ มีดังต่อไปนี้
คะโซะกุโนะกะตะชิ
คะโซะกุโนะกะตะชิ () เป็นเรื่องราวของไดสุเกะ นะงะซะโตะ (ชิงโง คาโทริ) พนักงานบริษัท อายุ 39 ปี ผู้ตั้งใจแน่วแน่ว่า "จะไม่แต่งงานเด็ดขาด" เพราะเห็นว่าการอยู่เป็นโสดดีกว่าการแต่งงาน และไม่ต้องการให้ใครเข้ามาวุ่นวายในชีวิต ไดสุเกะมีความสุขอยู่ในอาณาจักรส่วนตัวมานานหลายปี จนวันที่ตัดสินใจซื้อแมนชันเป็นของตัวเอง และเป็นเหตุให้ได้มาเจอกับ ฮะนะโกะ คุมะงะอิ (จุริ อุเอะโนะ) พนักงานออฟฟิศสาว อายุ 32 ปี ที่เจ้าระเบียบ เฮี้ยบตัวแม่ และได้รับสมญานามจากไดสุเกะ และเพื่อนๆ ว่า "เจ้าแม่แห่งการเคลม" เธอเป็นสาวญี่ปุ่นยุคใหม่อีก 1 คน ที่หลังจากต้องหย่าร้างมา เธอตั้งใจว่า "ไม่ว่าอย่างไรก็จะไม่แต่งงานใหม่อีกครั้งแน่นอน"
ในสังคมปัจจุบันทั่วโลก ไม่เว้นแม้แต่ในประเทศญี่ปุ่น ที่อดีตเคยมองว่า การเติบโตเป็นผู้ใหญ่ ทำงาน แล้วแต่งงานมีครอบครัว มีลูก เป็นเรื่องปกติสามัญธรรมดาที่"ใครๆ ก็ต้องทำแบบนั้น" มาถึงวันนี้ นอกจากจะมีอัตราการเกิดน้อยลงเรื่อยๆ แล้ว หนุ่มสาวชาวญี่ปุ่น ก็มีอัตราการอยู่เป็นโสดกันมากขึ้นเรื่อยๆ" Kazoku No Katachi" จะสะท้อนให้เห็นลักษณะของครอบครัวญี่ปุ่นในยุคใหม่นี้ ผ่านตัวละครทั้ง 2 อย่าง ไดสุเกะ และ ฮะนะโกะเพื่อนร่วมงานที่เข้ามาทำงานรุ่นเดียวกันกับไดสุเกะ เป็นผู้เชี่ยวชาญเกี่ยวกับการหาข้อมูลหาคู่แต่งงาน ด้วยความมุ่งมั่นว่าจะต้องแต่งงานก่อนอายุ 40 ให้ได้ แต่ก็ดูเหมือนจะไม่เข้าใกล้ความสำเร็จได้สักที
พนักงานรุ่นน้องของไดสุเกะ เป็นหนุ่มป๊อปในบริษัท คอยใส่ใจคนรอบข้าง ดูเผินๆ เหมือนจะไม่มีความกระตือรือร้นในการทำงาน แต่ที่จริงแล้วเป็นคนไม่ยอมแพ้อะไรง่ายๆ และดูเหมือนจะมีอะไรปกปิดเพื่อนร่วมงานอยู่บางอย่าง
พนักงานเข้าใหม่ในบริษัทเทรดดิงเดียวกับฮะนะโกะ บุคลิกเป็นคุณหนูอย่างแท้จริง ไม่มีความกระตือรือร้น หรือมุ่งมั่น เกี่ยวกับการทำงานและความก้าวหน้าในงาน ใช้ชีวิตอยู่ต่างประเทศตั้งแต่เล็ก และหลายครั้ง รู้สึกทุกข์ใจ ที่มักจะถูกมองเป็นตัวประหลาด เวลาคุยกับฮานาโกะซึ่งเป็นรุ่นพี่ ก็จะพูดความเห็นของตัวเองออกมาเลย ได้รู้จักกับไดสุเกะเพราะฮะนะโกะ และค่อยๆพัฒนาเป็นความ รู้สึกชอบพอมากขึ้นเรื่อยๆ
พนักงานสัญญาจ้าง เข้าทำงานปีเดียวกับฮานาโกะ ทำงานอยู่แผนกเดียวกัน สนิทกันทั้งในการทำงานและเรื่องส่วนตัว เป็นที่ปรึกษาที่ดีให้กันเสมอ แต่มีแค่เรื่องเดียว ที่ต่างจากฮะนะโกะก็คือ เธอไม่อยากเป็นโสด และอยู่ระหว่างการหาคู่แต่งงานอย่างลับๆ
เคยเป็นชาวประมงมาก่อน เคยเป็นคนเงียบขรึมและแข็งกระด้าง แต่ตั้งแต่ภรรยาเสียชีวิตไป ก็กลายเป็นคนที่ใช้ชีวิตอย่างอิสระเต็มที่ เหมือนเปลี่ยนเป็นคนละคน ต่อมาได้แต่งงานใหม่กับม่ายสาวลูกติดชื่อ เมะงุมิ โดยไม่ได้ปรึกษากับไดสุเกะก่อน เมื่อเมะงุมิหนีไป จึงพา โคะตะ ลูกติดของเมะงุมิ ขึ้นมาที่โตเกียว และยึดเอาแมนชั่นของไดสุเกะ เป็นที่พักในระหว่างที่ตามหาเมะงุมิ
แยกทางกับพ่อของโคตะนานมาแล้ว ไม่ประสบความสำเร็จทั้งเรื่องงานและความรัก จนได้มาแต่งงานกับโยโซ แต่แล้ววันหนึ่ง ก็มาหนีไปจากโยโซและโคะตะ
เมื่ออยู่ดีๆ แม่ซึ่งแต่งงานใหม่กับโยโซ มาหายตัวไป จึงได้เข้ามาอาศัยอยู่ที่แมนชั่นของไดสุเกะ พร้อมกับโยโซ เป็นคนเก็บกด ไม่พูด ไม่แสดงออกทางสีหน้าท่าทางใดๆ แม้ว่าอยู่ดีๆ แม่จะหายตัวไป ทำให้โยโซคอยเฝ้ามองด้วยความเป็นห่วงตลอดเวลา
เพาล์ คาร์เรอร์
เพาล์ คาร์เรอร์ (; 21 เมษายน ค.ศ. 1889 – 18 มิถุนายน ค.ศ. 1971) เป็นนักเคมีชาวสวิส เกิดที่กรุงมอสโก ประเทศรัสเซีย เป็นบุตรของเพาล์ คาร์เรอร์ และยูลิเยอ คาร์เรอร์ ต่อมาครอบครัวย้ายมาอาศัยในประเทศสวิตเซอร์แลนด์ คาร์เรอร์เรียนเคมีที่มหาวิทยาลัยซูริก หลังเรียนจบ คาร์เรอร์ทำงานเป็นผู้ช่วย ก่อนจะดำรงตำแหน่งศาสตราจารย์ด้านเคมีและผู้อำนวยการสถาบันเคมีอินทรีย์ของมหาวิทยาลัยซูริก คาร์เรอร์มีผลงานที่สำคัญคือการศึกษาสารกลุ่มแคโรทีนอยด์และชี้ให้เห็นว่าบางส่วนสามารถแปรสภาพเป็นวิตามินเอได้เมื่อเข้าสู่ร่างกาย การศึกษานี้นำไปสู่การระบุโครงสร้างของบีตา-แคโรทีน หลังจากนั้นคาร์เรอร์ได้ศึกษาโครงสร้างของกรดแอสคอร์บิก (วิตามินซี), วิตามินบี2 และวิตามินอี ในปี ค.ศ. 1937 คาร์เรอร์ได้รับรางวัลโนเบลสาขาเคมีร่วมกับนอร์แมน ฮาวเวิร์ธ
ด้านชีวิตส่วนตัว คาร์เรอร์แต่งงานกับเฮเลนา เฟรอลิช (Helena Froelich) มีบุตรด้วยกัน 3 คน คาร์เรอร์เสียชีวิตในปี ค.ศ. 1971
ในปี ค.ศ. 1959 มีการจัดตั้งรางวัลเหรียญทองเพาล์ คาร์เรอร์ (Paul Karrer Gold Medal) สำหรับนักเคมีที่มีผลงานโดดเด่น โดยมีพิธีมอบที่มหาวิทยาลัยซูริก